"KENAPA ADIK TAK DE DADDY?" - UCAPAN BIRTHDAY RITA BUAT RAMAI SEBAK

"Sayang ku Arjuna... Tidak pernah lelah membesarkan kamu... Di usia begini,kamu di pilih DIA utk diberi ujian kerana DIA tau kamu kuat. Kamu pernah tanya, waktu itu umur kamu 6 tahun..'kenapa adik tak de daddy? Kawan adik kat sekolah semua ada daddy'.

"Berhati-hati mommy jawap supaya jawapan mommy adalah kekuatan dan semangat kamu sampai bila-bila. Sebab adik lebih special dari kawan-kawan adik. ALLAH sayang adik. ALLAH bagi adik kuat dari kecik lagi...special kan? 😌 Dia sengeh seronok. Cukup buat hati mommy menangis di dalam.

"Selamat ulang tahun sang Arjuna ku yang luar biasa. Tiada apa yg mommy harapkan.. cuma doa mommy, adik sentiasa di jagaNYA... terima kasih kerana hadir temani hidup mommy... terima kasih ALLAH kerana pinjam kan adik kpd ku...❤," tulis pelakon Rita Rudaini panjang dan sayu di laman Instagram miliknya.

Memang sebak membaca apa yang ditulis oleh Rita untuk anak keduanya, Airit Qaqa Arjuna yang menyambut ulang tahunnya hari ini. Pada satu entri video yang dimuat naik Rita ke Instagramnya, Rita menulis tentang anak keduanya itu. Menurut Rita lagi, tiada apa yang diharapkan selain mendoa agar anaknya itu di bawah jagaan Allah SWT.

Klik untuk gambar besar

www.myartis.com / Sumber & foto: Astro Gempak & Instagram Rita Rudaini

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIFITNAH ISU 'LOVE BITE' - ZARA ZYA BERI 3 HARI MOHON MAAF

"Disebabkan tajuk blog itu, ada peminat meluahkan rasa kecewa kepada saya sehingga ada yang ingin berhenti menyokong serta berhenti mengikut di Instagram dan sebagainya.

"Saya tak salahkan mereka kerana terpedaya dengan fitnah itu, tapi salahkan sikap penulis blog yang tidak bertanggungjawab itu," kata pelakon Zara Zya, 34, yang akan mengambil tindakan undang-undang sekiranya tidak menerima permohonan maaf daripada penulis blog yang menimbulkan fitnah terhadapnya.

Zara ternyata kecewa dengan tindakan seorang penulis blog yang memuat naik artikel dengan judul 'Hari kekasih kantoi leher Zara Zya penuh love bite?' melalui blog KAMI di Facebook yang boleh menjatuhkan reputasi dan nama baiknya.

Sehubungan itu, Zara memberi masa tiga hari bermula semalam kepada penulis blog itu untuk memadam muat naik itu serta membuat permohonan maaf secara terbuka.

Klik untuk gambar besar

Zara ketika dihubungi berkata, tajuk blog itu menimbulkan fitnah ke atasnya sekali gus memberi kesan buruk sehingga ada peminat yang memberitahu akan berhenti menyokongnya.

Sejak dia memuatnaik kenyataan supaya penulis blog itu membuat permohonan maaf secara terbuka pagi semalam, Zara belum menerima sebarang jawapan.

"Saya tahu mengenai perkara ini sejak tiga hari lalu apabila ada peminat yang memaklumkan kepada saya. Selepas mendapat nasihat peguam Datuk Hifdzi Hamzah, saya muat naik kenyataan di Instagram pagi tadi. Namun, sehingga kini belum ada sebarang jawapan atau tindakan daripada pihak penulis blog itu," ujarnya.

Zara turut mengingatkan penulis blog lain supaya tidak mengambil kesempatan terhadap orang lain untuk kepentingan sendiri.

"Tentu akan ada netizen yang melayari laman blognya sekali gus membolehkan dia menjana pendapatan daripada fitnah yang dilemparkan kepada orang lain. Itu memang kurang ajar," tuturnya.

Terdahulu, Zara memuatnaik kenyataan kepada penulis blog terbabit dan memberi masa selama tiga hari untuk penulis memadam artikel fitnah itu dan membuat permohonan maaf secara terbuka. Sekiranya tiada sebarang tindakan daripada penulis blog terbabit, dia akan mengambil tindakan undang-undang.

www.myartis.com / Sumber & foto: Harian Metro & Instagram Zara Zya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - LANA NORDIN BAKAL BERHIJAB

Kata pepatah, 'Hendak Seribu Daya, Tak Nak Seribu Dalih'!

Demikianlah apa yang berlaku terhadap 'cinta tiga hari' antara Lana Nordin dan Johan Asari. Mereka kini sudah mula memasuki fasa baru apabila Lana menyatakan kesudian untuk menutup aurat sebagaimana yang diinginkan oleh kekasihnya.

Tambah pelakon itu, dia berhasrat untuk memakai pakaian yang menutup aurat dalam majlis penganugerahan berprestij pada tahun depan.

Menurut sumber, Lana bakal berhijab disebabkan tidak lama lagi dia akan berkahwin dengan Johan. Keinginan untuk berhijrah juga memang pernah dimaklumkan oleh Lana sendiri kepada media sebelum ini sepanjang berkenalan dengan Johan.

"Kalau boleh, biarlah saya bertudung kerana saya bakal berkahwin. Lagipun, perkahwinan bukan perkara main-main. Ia adalah serius," ujar Lana bersungguh.

Kalau benar, tahniah diucapkan buat Lana. Moga ia menjadi satu permulaan baru dalam kehidupannya yang penuh kontroversi sebelum ini.

Komen peminat Lana - klik gambar untuk baca...


"DIKUATKAN IMAN UNTUK ISTIQAMAH" - NADIYA NISAA KINI BERIMEJ BARU

"Jadi, Ramadan lalu semasa masih mengandungkan bayi kedua dan berpantang, saya mengambil keputusan untuk berehat di rumah. Ketika itulah saya perlahan-lahan cuba mengenakan tudung.

"Alhamdulillah, selepas tiga bulan berlalu, saya semakin selesa dengan perubahan diri dan berdoa agar terus dikuatkan iman untuk istiqamah," kata pelakon Nadiya Nisaa, 31, yang mengesahkan dirinya sudah bertudung sejak Ramadan lalu ketika masih mengandungkan bayi keduanya.

Bagaimanapun pada 31 Julai lalu, bayi yang dikandung Nadiya disahkan meninggal dunia di dalam perut.

Akui Nadiya lagi, dia sudah lama menyimpan hasrat untuk berbuat demikian, namun terpaksa akur dengan kontrak kerjanya.

Sementara itu Nadiya memberitahu, perubahan itu disambut baik oleh suaminya, Saiful Razman Kasim yang lebih gemar melihat wajah ayunya bertudung.

"Ayat pertama yang keluar dari mulutnya memberitahu betapa cantiknya saya bertudung. Dia amat sukakannya," ujarnya dipetik sebagai berkata.

Tambah pelakon yang sedang menjalani penggambaran telefilem Kari Sanjana itu, pihak produksi juga tiada masalah untuk menawarkan watak bersesuaian dengan imej terbaharunya.

Sumber: Utusan Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KAKI TERSELIUH KETIKA MAIN BADMINTON - SUAMI KATA PETANDA ALLAH SURUH NORA REHAT

Penyanyi Datuk Nora Ariffin baru-baru ini telah mengalami kecederaan di bahagian depan kaki kirinya apabila ia terseliuh ketika mengikuti suaminya, Dr Rushdi Ramli bermain badminton Khamis lalu.

Tambah membimbangkan kata Nora, bahagian sama juga sebelum ini pernah dua kali mengalami masalah sama akibat terjatuh di Gua Hira, Makkah selain disebabkan memakai kasut tumit tinggi.

Bagaimanapun keadaan kaki Nora, 49, kini semakin bertambah baik dan perlu mengikut nasihat doktor dimana dia kena berehat, selain diminta untuk elak memakai kasut tumit tinggi.

"Dalam pada kita berhati-hati, kalau sesuatu benda nak berlaku, memang tak boleh nak dielakkan. Nak dijadikan cerita, saya tersalah sudut sewaktu membuat pukulan, sekali gus terjatuh.

Klik untuk gambar besar

"Memang sejak kebelakangan ini, saya aktif melakukan aktiviti luar seperti memanjat bukit dan sebagainya. Jadi, dua hari lalu, suami ajak saya menyertainya dan rakan-rakan untuk bermain badminton.

"Kaki saya terseliuh ketika ikut suami main badminton. Bahagian urat pada kaki ini bengkak dan doktor nasihatkan supaya berehat. Saya ingatkan masih boleh beridadah seperti dulu.

"Tak sangka pula sebenarnya kaki ini terseliuh. Bahagian sama pernah bengkak akibat terjatuh sebelum ini. Jadi kena betul-betul rehat sebab takut ia jadi lebih teruk.

"Tapi, Alhamdulillah. Sekarang kaki saya pun dah mula okay. Cuma, doktor nasihatkan untuk berehat dan elakkan memakai kasut tumit tinggi kerana tidak mahu ada sebarang risiko kecederaan," ujarnya.

Nora menerusi laman sosial miliknya ada berkongsi video dia duduk di atas kerusi roda dan ditolak oleh suaminya yang merupakan Pensyarah Kanan, Jabatan Fiqh dan Usul Universiti Malaya (UM), ketika mereka menghadiri sebuah majlis.

Dalam hantaran tersebut, Rushdi memberitahu sakit yang dialami isterinya itu juga sebagai petanda untuk dia rehat daripada kesibukan jadual kerja: "Inilah petanda Allah suruh rehat. Jatuh ini menjadi asbab juga. Bawa-bawalah berehat," tuturnya.

Dalam masa sama, Nora juga bersyukur kerana kecederaan yang dialami tidak mengganggu jadual kerjaya seni. Bagaimanapun dalam keadaan berkerusi roda, penyanyi ini masih kuat untuk memenuhi undangan majlis seorang sahabat pada pagi Sabtu.

"Dalam keadaan begini pun saya kenalah penuhi undangan ke majlis perkahwinan sebab sudah dijemput. Mujurlah ada suami yang tolong tolak kerusi roda. Tapi nampak gayanya tak bolehlah saya pakai kasut tumit tinggi.

"Kebetulan untuk seminggu ini memang saya tiada persembahan. Bolehlah rehat betul-betul di rumah," jelas Nora yang bakal muncul dengan single duet pertama bersama anaknya, Putri Dahlia yang akan dilancarkan tidak lama lagi.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 7 MINGGU - SHIMA AKUI DOKTOR BENARKANNYA MELANCONG

"Untuk pengetahuan saya dah tanya dengan doktor, dia beritahu okay kalau nak pergi travel. Kot-kot la ada yang tanya sat lagi, boleh ke travel awal-awal ni," tulis pelakon Shima Anuar yang memaklumkan perkara tersebut di Insta Stories miliknya.

Dalam status itu, Shima secara sinikal memberitahu dia sudah mendapatkan kebenaran daripada doktor untuk bercuti ke luar negara walaupun dia hamil tujuh minggu anak keduanya.

Shima, 27, berkata, dia memberitahu perkara itu kerana bimbang jika ada yang bertanya sama ada ibu mengandung dalam trimester pertama boleh menaiki kapal terbang atau tidak.

Sebelum ini, Shima pernah menerima kritikan daripada netizen apabila ada yang mempertikaikan dan mengkritik caranya melayan anak perempuannya, Marian Sophia dengan penuh kemewahan.

Klik untuk gambar besar

Sementara itu, menerusi status sama, Shima memberitahu dia tetap meneruskan percutian tersebut memandangkan perancangan telah dibuat sebelum dia mengetahui dirinya hamil.

Pun begitu kata Shima, dia tetap berasa bimbang akan berasa cepat letih namun ia bukan kali pertama dia menempuh perjalanan jauh ketika hamil.

"Sebelum ini masa mengandungkan Sophia, saya mula travel selepas kandungan empat bulan macam tu... Ketika itu pun semua alahan dah habis dah.

"Tapi kali ini nak kena travel masa dalam trimester pertama ni (kerana perjalanan ini kita orang dah rancang sebelum dapat tahu saya mengandung).

"Saya cuma rasa macam cuak sikit. Takut tak larat. Any tips momies? Siapa-siapa yang selalu travel tu?," tulisnya lagi.

Untuk makluman, Shima mendirikan rumah tangga dengan ahli perniagaan, Mohd Solih Toha pada 2017. Hasil perkahwinan tersebut, pasangan itu dikurniakan seorang anak perempuan bernama, Marian Sophia.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKRITIK SERING BERI KOMEN BERALAS KEPADA PESERTA GV7 - INI JAWAB KHADIJAH IBRAHIM

"Orang-orang di luar sana mereka tidak faham tentang nyanyian, orang punya stress di atas pentas dan sebagainya. Mereka nak suruh ibu komen sesuatu yang ibu rasa tak fair untuk profesional singer seperti bintang GV7 di atas pentas.

"Sebab itu ibu hanya memberi pandangan dan tips-tips yang kadang-kadang kita faham apa yang dimaksudkan. Kalau saya nak tekankan pada teknikal seperti low notes, flat notes, high notes benda-benda macam ni bintang GV semua dah tahu sebab mereka semua profesional.

"Ini adalah program hiburan, we just enjoy the show... Kita memberi tips kepada peserta untuk menambah baik persembahan mereka," tegas juri Gegar Vaganza musim ketujuh (GV7), Datuk Khadijah Ibrahim yang menjawab kritikan netizen yang kurang senang dengan cara beliau memberikan komen kepada para bintang.

Khadijah atau lebih mesra disapa Tok Kat yang sentiasa beralas ketika memberi komen kepada para bintang itu berkata adalah tidak adil sekiranya dia memberi komen mengenai teknikal para bintang kerana mereka merupakan penyanyi dan pemuzik profesional.

Klik untuk gambar besar

Oleh sebab itu beliau memilih untuk memberi pandangan dan tips kepada para bintang supaya mereka dapat melakukan penambahbaikan dalam persembahan seterusnya.

Tok Kat merupakan juri tetap program GV sejak dari musim pertama sehingga lima dan berehat pada musim keenam sebelum menggalas kembali tugasan tersebut tahun ini. Bagaimanapun Tok Kat, sentiasa mengambil pendekatan untuk tidak mengendahkan perkara tersebut.

Pada musim terdahulu, Tok Kat pernah dikritik kerana sering menyampai pesanan berupa salam daripada pihak-pihak tertentu kepada hos dan bintang GV sehingga mengundang rasa kurang senang penonton. Beliau juga pernah dikritik kerana sering kali menyebut nama pereka busananya pada setiap konsert mingguan GV5.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR MENARIK - RAGAM ENGKU ALEESYA DI BULAN RAMADAN

Sekejap ke rumah ibu, sekejap ke rumah ayah bukanlah sesuatu yang asing bagi Engku Aleesya sejak ibu bapanya berpisah baru-baru ini. Malah boleh dikatakan, Aleesya merupakan anak bertuah kerana mendapat kasih sayang sepenuhnya daripada Erra Fazira dan Engku Emran.

"I luv u.. u luvß me.. we are happy family.. with a great big hug n a kiss from me to u.. wont u say u sayang mom too," demikian kata Erra untuk Aleesya.

Foto oleh Emran - Klik untuk size besar

"Eyes on u always," ujar Emran pula terhadap anaknya.

Begitulah ragam tiga beranak ini. Khas di bulan Ramadan, jom kita tengok ragam Aleesya bersama ibu dan ayahnya.

Bak kata pepatah, air yang dicincang tak akan putus!

Foto oleh Erra- upah kerja sekolah

Foto oleh Erra - bersama Umie Aida

Foto oleh Emran- aktiviti Ramadan.

Foto oleh Emran - dugaan bulan puasa.

Foto oleh Emran - kerja sekolah tak siap

Foto oleh Erra - I luv u.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TAHNIAH - AZRINAZ SELAMAT LAHIRKAN ANAK KETIGA, PEREMPUAN

Pada jam 10.20 pagi semalam, bekas personaliti televisyen, Azrinaz Mazhar Hakim telah selamat melahirkan anak ketiganya yang merupakan bayi perempuan secara normal dengan berat 2.75 kilogram di sebuah pusat perubatan.

"Saya dimasukkan ke pusat perubatan dari jam 5.30 pagi. Beberapa jam selepas itu, anak saya dilahirkan. Alhamdulillah, semuanya berjalan dengan lancar dan proses kelahiran juga mudah. Saya tidak menjangka semuanya berlaku begitu pantas. Mungkin kerana saya mengamalkan gaya hidup sihat, selain rezeki, semuanya menjadi mudah," katanya.

Isteri kepada Fairos Khan Abdul Hamid itu berkata, dia begitu teruja apabila kembali menimang cahaya mata selepas 11 tahun: "Nampaknya selepas ini, rutin hidup saya akan berubah dan mungkin terpaksa berjaga malam. Saya tidak kisah berkorban kerana semua itu demi anak tersayang," tuturnya.

Klik untuk gambar besar

Azrinaz berkata, ketika ini, dia masih belum bersedia berkongsi gambar wajah anaknya, malah nama hanya akan diumumkan selepas tujuh hari. Pasangan itu melangsungkan perkahwinan dalam satu majlis tertutup pada 1 Mei tahun lalu. Azrinaz dan suami mula rapat sejak lebih setahun lalu.

Menerusi perkahwinan terdahulu bersama Sultan Brunei, Sultan Hassanal Bolkiah, Azrinaz dikurniakan sepasang cahaya mata iaitu, Pengiran Muda Abdul Wakeel, 13, dan Pengiran Anak Puteri Ameerah Wardatul Bolkiah, 11.

www.myartis.com / Sumber & foto: Berita Harian & Instagram Azrinaz Mazhar Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAI BIRTHDAY ANAK - PEMINAT NASIHAT SHUK SERTAI TABLIGH BELAJAR AGAMA

"Hepy bestday si gondeng, semoga dapat membesar menjadi anak yang solehah jadi adik yang baik aminn...," itulah tulis pelawak dan pengacara Shuk Sahar yang baru-baru ini ada berkongsi satu rakaman video ketika sedang meraikan sambutan hari jadi anak perempuan keduanya, Nur Assyifatu Aimi yang ke-2 tahun.

Turut bersama-sama di dalam video berkenaan ialah isterinya, Rossalennah Natassyiah Asshaferah. Di samping menitipkan ucapan, Shuk menerusi ruangan kapsyen mendoakan agar anaknya membesar sebagai anak yang baik.

Melihat di ruangan komen, rata-ratanya turut menzahirkan ucapan selamat hari jadi buat kanak-kanak berkenaan. Malah, ada juga yang menasihati agar warganet lain berhenti untuk memberikan kecaman berbaur komen negatif kepada pengacara rancangan 'I Can See Your Voice' itu. Ada di antaranya yang menitipkan kata semangat kepada Shuk untuk terus bahagia di samping keluarga.

Klik untuk gambar besar

"Shuk be strong-abaikan netizen yg suke kecam Tu.. semoga shuk dn family dilindungi dn dirahmati" - "Shuk pegi join tabligh boleh belajar tentang ilmu agama".

"Jngn suke mhina org nnti bbalik pd diri.. tiap org pernh bt silap dan x lari dr bt silap tmasuk aku, jagalah pckapan kite sbaeknya kerana dr pcakapan kite itulah menunjukkan diri kite yg sbenar.. ehhh tpandai pulak aku komen gini," antara komen yang tulis peminat-peminatnya.

Sebelum ini, Shuk atau nama sebenarnya Mohammad Shukri Mohamed Sahar pernah menjadi perhatian netizen selepas didakwa bertindak curang dan melakukan hubungan sulit bersama wanita lain.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAHMI SAZLI SEDIA TERIMA JIKA 'MAEL TOTEY THE MOVIE' DIKECAM: "PELAKON SAYA GOLONGAN OKU..."

Ditanya mengenai kemungkinan filem 'Mael Totey The Movie' bakal menerima kecaman hebat, YouTuber popular dan pelakon Syahmi Sazli berkata, secara jujurnya dia sudah bersedia untuk menerima kecaman terhadap filem sulungnya yang akan ditayangkan menerusi Astro First bermula 22 Oktober ini.

"Nak kritik tiada masalah, tapi yang jadi masalahnya mereka selalu kritik dengan bahasa yang kesat. Sebelum buat skrip pun saya dah tahu orang akan kritik filem ini kerana ceritanya dibuat tanpa ikut standard piawaian sebenar sesebuah filem. Pelakon saya golongan Orang Kelainan Upaya (OKU) dan waktu berlakon ada yang tak tengok kamera, tak ikut skrip dan tak ingat nama watak.

"Sudah pasti ia mengundang kritikan dalam kalangan golongan profesional. Maknanya sebelum penggambaran  saya dah sedia dikritik kerana menyajikan benda yang orang tak pernah tengok," kata Syahmi, 25, atau namanya Muhd Syahmi Sazli yang juga pengarah filem itu.

Syahmi yang menghasilkan drama pendek membabitkan golongan ini sehingga menjadi fenomena di YouTube berharap mendapat kritikan yang membina untuk kebaikan kariernya yang baru bermula.

Klik untuk gambar besar

"Tiada masalah kritikan untuk saya baiki kualiti filem dan itu saya terima. Sekurang-kurangnya saya tahu apa kelemahan yang boleh saya baiki. Tapi yang ini (pengkritik filem Youtuber) jenis suka keluarkan kata-kata kesat dan itu yang bahayanya. Saya tak boleh buat apa-apa dan akan ambil pendekatan pekakkan telinga sahaja," ujarnya.

'Mael Totey The Movie' memulakan penggambaran pada 12 Julai lalu dan menelan kos sekitar RM400,000. Selain Syahmi, barisan pelakon utama lain ialah Asif Suhaimi, Yoe Parey, Emaleen Minhad, Wanie Rohaimie, Yatin dan Bedul. Pelakon pembantu lain pula terdiri daripada Catriona Ross, Husyairi Hussin, Daler Yusof dan Kamarool Yusoff.

Ditanya sasaran kutipan pula, Syahmi berkata, dia tidak memikirkan soal itu: "Itu soal kedua kerana sememangnya sasaran saya pada tahun ini ialah maju ke hadapan. Impian saya nak beralih arah dari YouTube dan masuk TV atau pawagam Itu tujuan utama saya.

"Apabila filem ini dapat masuk Astro First, itu satu kejayaan yang sangat besar buat saya sebagai orang yang bukan bermula dalam bidang ini. Sekiranya ada rezeki untuk filem seterusnya, barulah saya sasarkan berapa kutipannya pula. Untuk kali ini, dapat masuk Astro First pun dikira kejayaan besar," tuturnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES KAK LONG - POLIS TERENGGANU SEDIA BANTU SELANGOR SIASAT

"(Polis) Selangor sudah melakukan siasatan kes berkenaan (Kak Long), jadi biarlah Selangor (polis) yang siasat. Walaupun Terengganu menerima laporan berhubung kes berkenaan, kita tidak mahu ada pertindihan dalam siasatan, biarlah Selangor yang meneruskan siasatan, kalau perlu bantuan, kita akan bantu," kata Ketua Jabatan Siasatan Jenayah (JSJ) Terengganu, Asisten Komisioner Mohd Marzukhi Mohd Mokhtar.

Polis Terengganu menyerahkan siasatan terhadap Wan Noor Baizura atau lebih popular dengan gelaran Kak Long Dungun kepada polis Selangor dan akan memberikan bantuan sewajarnya sekiranya diperlukan.

Mohd Marzukhi berkata, sehingga kini pihaknya belum dihubungi polis Selangor bagi mendapatkan bantuan. Beliau berkata, siasatan berhubung kes itu diserahkan kepada polis Selangor memandangkan pihak berkenaan sudah membuka kertas siasatan.

Menurutnya, ia susulan laporan daripada seorang individu yang tidak puas hati dan berasa terhina dengan tindakan wanita terbabit membuat mimik muka seolah-olah memperlekehkan orang kurang upaya (OKU) menerusi satu hantaran video yang tersebar di laman sosial.

Klik untuk gambar besar

Video berdurasi 31 saat itu menyebabkan Kak Long sekali lagi menerima kecaman hebat netizen selepas rakaman video perbuatan kecohnya di sebuah kedai serbaneka 24 jam tersebar di laman sosial sebelum itu.

Selain daripada laporan individu berusia 42 tahun yang juga OKU fizikal dari Taman Puchong Utama, Puchong, Selangor, laporan sama turut dibuat Persatuan Pembangunan Orang Kurang Upaya Anggota Terengganu (POKUAT) di Ibu Pejabat Polis Daerah (IPD) Terengganu, Selasa lalu.

Menerusi laporan itu, POKUAT berharap Suruhanjaya Komunikasi dan Multimedia Malaysia (SKMM) menyekat akaun media sosial wanita terbabit.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB MUAT NAIK FOTO TERBARU BERSAMA KERETA - IESYA TOH DIPUJI BERANI MOHON MAAF

Semua mengetahui mengenai isu dimana pelawak dan penyampai radio, Shuib Sepahtu sedang dalam siasatan pihak Suruhanjaya Pencegahan Rasuah Malaysia (SPRM) berhubung penggubahan wang haram dan sindiket Macau Scam. Malah timbul dakwaan mengatakan kereta milik Shuib kena sita selepas berkait rapat dengan siasatan terhadap kes tersebut.

Terkini, suami kepada penyanyi Siti Sarah itu telah memuat naik foto terbaru bersama isteri dan kereta mereka dan telah mendapat pelbagai reaksi.

Ia termasuk komen yang mengheret nama pengacara dan penyanyi Iesya Toh ke dalam ruangan komen dan mendesak personaliti tersebut memohon maaf kepada Shuib.

Antara komen tersebut mendakwa, Iesya sebelum ini pernah memuat naik hantaran di laman sosial Instagram (IG), mengaitkan Shuib dengan kes penggubahan wang haram dan Macau Scam.

Klik untuk gambar besar

Menyedari namanya disebut pada ruangan komen di IG Shuib, Iesya memohon maaf kerana dengan tindakan yang membuat hantaran semula (repost) dari Facebook (FB), foto pacuan empat roda yang dikatakan milik pelawak tersebut.

Tidak melenting namanya ditagged oleh netizen, bekas pengacara Selamat Pagi Malaysia (SPM) itu secara terbuka membuat permohonan maaf kepada Shuib: "Minta maaf @shuibsepahtu post pic kereta u, even repost from FB," tulisnya.

Walaupun sudah memohon maaf dan tindakan tersebut menjadi perdebatan warganet, ada pengikut IG yang memuji Iesya kerana berani tampil di laman sosial suami kepada Siti Sarah itu.

"Love U Iesya, humble straight to the point. Berani kerana benar, salah minta maaf…simple!," komen sorang pengikut.

"Love U more, tak kurang seringgit pun dengan minta maaf. Pic (gambar) tu SPRM yang keluarkan. Apa yang penting kes lagi besar sedang berjalan. Kita doakan agar yang salah boleh dibongkarkan oleh Allah SWT," balas Iesya.

Selain itu menerusi tinjauan Gempak di ruangan komen, Shuib turut memberi respon kepada Iesya: "Terima kasih sebab banyak sebar dan fitnah saya. Saya doakan semoga awak diberkati dan dirahmati selalu," tulisnya.

Sementara itu, Iesya ketika dihubungi enggan memberikan komen lanjut mengenai perkara tersebut kerana tidak mahu memanjangkan isu: "Saya minta maaf, saya tidak ada apa-apa komen lagi tentang perkara ini," jawabnya ringkas.

Dalam pada itu Iesya menerusi sebuah hantaran di IGnya berkata dia hanya menulis berdasarkan rekod awam. Hantaran tersebut turut mendapat sokongan pengikutnya di IG yang tidak putus-putus memberikan kata-kata positif dan semangat agar Iesya terus menyalurkan informasi terkini di laman sosialnya.

www.myartis.com / Sumber & foto: Astro Gempak,Instagram Iesya Toh, Shuib sepahtu & Siti Sarah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITUDUH RASIS DEK PERTAHANKAN SAM KE TING - MICHAEL ANG BERANG

"Korang netizen tak ada modal lain ke kalau hendak berhujah. Balik-balik gunakan rasisme (isu kaum)! Sudah 2022 'racism is so yesterday'. Hanya kerana saya cakap perempuan itu tak patut dipenjarakam enam tahun, dengan segera keluar kenyataan, 'dia kaum kau, kau backup la'.

"Apa yang bodoh sangat tu," tulis pengarah Michael Ang berang apabila dituduh rasis atau bersifat perkauman, hanya kerana pertahankan pemandu wanita, Sam Ke Ting dalam kes basikal lajak baru-baru ini.

Berkongsi luahan perasaannya itu menerusi laman Instagram, Michael berkata tuduhan itu tidak berasas sama sekali kerana menafikan dirinya bersifat perkauman.

Klik untuk gambar besar

"Sudah-sudahlah kamu semua ya. Bukan semua orang kat Malaysia ini pentaksub perkauman macam kamu. Cuma kerana saya katakan sesuatu untuk mempertahankan seseorang yang berbangsa Cina, tidak bermakna saya rasis," jelasnya.

Minggu lalu, Hakim Mahkamah Tinggi Johor Bahru, Datuk Abu Bakar Katar menjatuhkan hukuman penjara enam tahun serta denda RM6,000 kepada kerani, Sam Ke Ting kerana memandu secara melulu.

Kemalangan yang berlaku pada 18 Februari 2017 tersebut menyebabkan kematian lapan remaja yang menaiki basikal lajak. Susulan itu, satu petisyen merayu pembebasan Sam Ke Ting, 27, menerusi laman Change.org telah meraih hampir 900,000 tandatangan sejak dilancarkan empat hari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA 'SAHAM AKHIRAT' VIDA DIPERSOAL: "GUNAKAN SENTIMEN AGAMA UNTUK TUJUAN PERIBADI..."

"Serba salah nak tegur sebab kami berkawan di IG tapi saya kena juga cakap. Saya tak pernah ambil kisah isu dia dengan Iqbal atau dia nak jaja kisah hidup. Saya tak ada masalah dengan MV dia. Tapi apabila dia gunakan sentimen agama untuk tujuan peribadi, saya kena tegur sebab jelas sangat macam menunggang agama.

"Nak jual kisah hidup... nak habiskan RM400,000 untuk MV, itu hak dia tapi jangan menggunakan sentimen agama... tak baik," kata pengarah Shahrulezad Mohameddin yang rasa kurang dengan tindakan usahawan kosmetik, Datuk Seri Vida yang mengajak orang ramai mengumpul saham akhirat dengan menonton video muzik (MV) lagu terbaharunya berjudul 'Ku Ikhlaskan'.

Sharulezad atau lebih dikenali sebagai Budak Ijat berkata dia terpaksa memberi teguran kerana menganggap Vida menggunakan sentimen agama bagi tujuan peribadi.

Klik untuk gambar besar

Terdahulu, Shahrulezad menerusi Instagram miliknya turut memohon agar Vida berhenti menggunakan agama hanya untuk melariskan MV lagu terbaharunya itu.

Shahrulezad mempertikaikan niat Vida yang mahu mengumpul dana bagi menyiapkan Pusat Tahfiz & Syahadah Al Zikri Wa Zuhdie di Meru, Ipoh, Perak dengan mengajak orang menonton MV berkenaan.

Menerusi laporan mStar pada Isnin, Vida atau nama sebenarnya Hasmiza Othman mengajak orang ramai dan peminat untuk sama-sama mengumpul saham akhirat.

Dalam pada itu, pengarah drama bersiri 'Nur' ini juga mencadangkan agar Vida bekerjasama dengan pertubuhan bukan kerajaan (NGO) untuk kerja amal tanpa melibatkan kepentingan peribadi.

"Saya tak nak bergaduh dengan sesiapa atau DSV. Tapi seseorang kena beritahu dia, apa yang dia buat itu salah. Tak salah nak ajak orang buat amal waktu bulan Ramadan. Tapi lebih manis, kalau dia buat kempen dana bantu anak yatim atau golongan asnaf itu tanpa melibatkan MV atau kepentingan peribadi.

"Mungkin dia boleh bekerjasama dengan NGO atau dia mulakan tabung dana dengan letak RM100,000 dan ajak peminat serta followers untuk menyumbang sekali. Dia boleh keluarkan RM400,000 untuk MV, jadi apa salahnya keluarkan duit sikit untuk buka tabung lain yang tiada kena mengena dengan MV itu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMPIR 4 BULAN TINGGAL BERSAMA - ROSYAM NOR SEDIH CUCU LELAKI PERTAMANYA BAKAL PINDAH

Pelakon Datuk Rosyam Nor mengakui mula berasa sedih apabila akan berpisah dengan cucu lelaki pertamanya tidak lama lagi, setelah hampir empat bulan tinggal bersama, sejak kehadiran cucu keempat itu pada November lalu.

Ini kerana kata Rosyam atau nama sebenarnya Mohamed Noor, dia sudah terbiasa dengan rutin untuk bermain dengan bayi berkenaan yang diberi nama Muhammad Raees Mikael. Pelakon filem 'KL Gangster 2' ini turut mempunyai tiga orang cucu perempuan hasil perkahwinan anak sulungnya.

"Alhamdulillah, cucu lelaki saya dah memasuki usia empat bulan. Sekarang ini dia tinggal dengan saya sebab masa nak bersalin dulu anak saya pindah duduk di rumah.

Klik untuk gambar besar

"Mungkin tak lama lagi dia akan pulang ke rumah mereka semula la. Memang agak sedih tapi tak apa, rumah kami dekat-dekat saja. Setiap kali sebelum atau selepas pergi kerja, mesti saya akan cari cucu dulu. Anak-anak pun dah besar, jadi kita cari cucu la," ujarnya yang dipetik sebagai kepada kepada mStar.

Dalam pada itu, menurut pelakon berusia 55 tahun ini, dia teruja apabila bakal menyambut bulan Ramadan dan Hari Raya Aidil Fitri bersama empat orang cucunya.

"Suasana saya memang berbeza, lagi-lagi Ramadan dan raya akan datang ini. Kalau sebelum ini, sambut dengan anak, kali ini dengan cucu-cucu," katanya.

Pada November tahun lalu, Rosyam berkongsi kegembiraan apabila menimang cucu lelaki pertama yang dinanti-nantikan selama 32 tahun. Anak perempuan Rosyam iaitu Nur Anis melahirkan bayi lelaki di Hospital Wanita dan Kanak-Kanak Andorra, Seri Kembangan, Selangor pada 16 November tahun lalu.

Sementara itu, Rosyam memberitahu dia sudah mengotakan janji untuk memberi ganjaran sebanyak RM1,000 kepada individu yang menjumpai kucingnya yang hilang baru-baru ini.

"Seperti yang saya janjikan, saya beri ganjaran RM1,000 kepada orang yang menjumpai kucing saya iaitu Datin Dr Rozana. Pekerja dia hubungi saya cakap kucing ada di rumahnya. Mula-mula Datin tak nak terima duit ganjaran itu. Tapi saya cakap dekat dia, saya dah simpan niat. Barulah dia terima tapi duit itu disedekahkan kepada masjid," ceritanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN NAK BUAT BLOG, TAJUK BODOH YANG DATANG FITNAH" - AARON AZIZ PADAM VIDEO AMARANNYA

"Lain kali, jangan nak buat blog-blog bodoh, tajuk-tajuk bodoh yang mendatangkan fitnah. Memulakan sesuatu dengan cara yang salah, cara yang mengaibkan orang," kata pelakon Datuk Aaron Aziz yang memberi amaran kepada pemilik blog tidak bertanggungjawab yang menggunakan tajuk artikel mengaibkan mengenai rumah tangganya.

Memuat naik tangkap layar artikel itu di Facebook (FB), Aaron menerusi video berdurasi 50 saat di FB meminta blogger jangan menghasilkan blog bodoh dengan tajuk bodoh yang boleh mendatangkan fitnah.

Isu itu timbul apabila berikutan satu artikel dalam blog menggunakan tajuk 'Allahu tergamaknya buat macam tu kat isteri' dan meletakkan gambar Aaron bersama isterinya sekali gus menimbulkan salah faham banyak pihak.

Dalam pada itu, Aaron Aziz telah memadam sebuah video amaran yang dimuat naik mengenai sebuah blog yang didakwa telah membuat headline berunsurkan fitnah di Instagram (IG) miliknya.

Klik untuk gambar besar

Meski demikian, sebagai seorang yang profesional dan rasional, setelah blog tersebut akur dengan amarannya, Aaron juga tidak ingin memanjangkan cerita.

Ketika dihubungi, Aaron, 44, menyatakan pihak terbabit telah akur dan memadam posting artikel terbabit seperti yang diminta: "Blog tu dah padam posting dia, jadi saya pun buat benda sama.

"Tak payah minta maaf asalkan dia dah turunkan posting. Saya tak nak jatuhkan maruah dan tutup periuk nasi dia. Asalkan dah padam, kira okay dah," katanya.

Sebelum ini, pelakon filem 'KL Gangster' berang dengan headline yang ditulis oleh blog itu lalu nekad ingin melakukan laporan polis sekiranya artikel tidak diturunkan dalam masa tiga jam.

"Nak bagitahu Berita Steady ni korang nak buat tajuk pasal diri dan keluarga saya, jangan buat yang berunsurkan fitnah. Sekarang saya bagi amaran untuk turunkan artikel itu, kalau tak kau tengok apa yang berlaku.

"Jangan nak buat kelakar untuk buat orang baca blog bodoh. Saya bagi amaran dan masa tiga jam, kalau tak turunkan saya buat laporan polis. Tengok la apa jadi," ujarnya.

www.myartis.com / Sumber & foto: Harian Metro, Astro Gempak & Instagram Aaron Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA HAMIL ATAU TIDAK, SAYA TAK TAHU..." - YUSOF HASLAM ENGGAN ULAS DAKWAAN KATA IRA KAZAR KINI SEDANG HAMIL

"Dia hamil atau tidak, saya tak tahu. Saya tak nak komen. Saya tidak mahu lagi komen tentang Syamsul. Cukup-cukuplah. Banyak hati yang perlu dijaga. Isteri saya pun masih dalam keadaan sedih," itulah tutur penerbit dan pengarah, Datuk Yusof Haslam yang enggan mengulas khabar angin mendakwa Ira kini sedang hamil.

Menerusi laporan mStar, Yusof menjelaskan, dia lebih selesa mengambil langkah berdiam diri daripada mengulas kontroversi melibatkan pengarah dan pelakon Syamsul Yusof kerana enggan lagi memanjangkan isu rumah tangga anaknya berkahwin dua.

Katanya lagi, tindakan itu juga sebagai menjaga hati isteri, Datin Patimah Ismail yang kini masih bersedih selepas Syamsul mengumumkan pernikahannya dengan Ira Kazar pada awal Januari lalu.

"Sebagai orang seni, saya kena jawab apabila ditanya. Menjadi sasaran di media sosial juga adalah satu perkara yang perlu saya sedia daripada awal. Saya kena hormat kerja wartawan yang menjalankan tugas.

Klik untuk gambar besar

"Kalau ditanya saya akan cuba jawab sebaik mungkin," ujar Yusof yang memahami kedudukannya sebagai seorang yang dikenali.

Dalam pada itu, Yusof turut enggan mengulas apabila ditanya sama ada Syamsul sudah bertemu dengannya dan isteri selepas dilaporkan sudah lama tidak pulang ke rumah.

Yusof berkata, sebagai bapa dia sentiasa menyokong apa sahaja kerja yang sedang dilakukan Syamsul dan berharap segala masalah akan dapat diselesaikan segera.

"Saya tak nak cakap Syamsul balik rumah atau tidak. Saya sentiasa doakan untuk Syamsul, Puteri Sarah dan dua cucu saya. Saya tahu Syamsul pun tengah tertekan sekarang.

"Saya tetap sayang dia. Walau sebelum ini kata-kata saya macam marah, tapi itu hanya di mulut sahaja. Hati tetap sayang. Soal apa yang berlaku di masa akan datang, biarlah Allah tentukan," tuturnya.

Pada 5 Januari lalu, Syamsul menggemparkan dunia seni apabila dia mengakui sudah bernikah dengan anak kepada pelakon Kazar Saisi iaitu Ira Kazar di Thailand.

Selepas kisah tersebut hangat di perkatakan, Syamsul dan isteri pertamanya, Puteri Sarah saling berbalas komen di media sosial namun dilihat masih belum bertemu penyelesaian terhadap kemelut rumah tangga mereka.

Rentetan itu, pada 15 Januari, Puteri Sarah bertindak memfailkan perceraian secara baik di Mahkamah Syariah Kuala Lumpur terhadap Syamsul.

Untuk makluman, Syamsul dan Puteri Sarah bernikah pada 8 Mac 2014 dan mereka dikurniakan sepasang cahaya mata iaitu Syaikhul Islam, 6, dan Sumayyah, 4.

  ________ IKLAN ________ JUALAN PAYDAY 25 JANUARI. JOM BOOKING, & BAYAR KEMUDIAN.  - - Ayuh dapatkan pelbagai tawaran hebat di Shopee sempena jualan PAYDAY mulai 12 malam 25 Januari ini. Anda boleh booking dulu hari ini barangan mahal yang dijual hanya RM25 sahaja. Barangan adalah terhad, sapa cepat dia dapat!!Malah banyak tawaran lain disediakan termasuk hadiah hebat dan voucher istimewa.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN MEREKA SUAPKAN MAKANAN" - BUSANA DIKECAM, NATASHA HUDSON MAHU NETIZEN MATANG

"Orang ramai kena matang sebelum memberikan komen. Ini adalah majlis pelancaran produk dan bukannya majlis pelancaran kedai mamak. Lagipun, saya pun bukan selalu memakai pakaian begini dan saya tak ada masalah dengannya.

"Kalau diamati, bahagian bahu itu sebenarnya bertutup dengan kain, cuma warnanya seperti warna kulit. Saya tak kisah pun sebab orang takkan berhenti bercakap. Pemilihan pakaian itu berdasarkan apa yang disediakan oleh penata gaya dan pihak pengasas produk.

"Apabila mereka sudah sediakan tema iaitu untuk tampil glamor, saya menghormati tema itu dan tak salahkan sesiapa. Penata gaya telah dilakukan oleh pihak pengasas produk dan saya tiada masalah untuk menggenakan gaun tersebut kerana ia masih lagi berlapik dan bukan seperti apa yang difikirkan orang.

Klik untuk gambar besar

"Jangan tertipu dengan warna kain ini dan saya tiada masalah untuk menggayakannya kerana ia mengikut tema majlis. Ini bukan pelancaran kedai mamak, ini majlis pelancaran produk!

"Tambahan pula saya bukan selalu mengenakan gaun. Saya pun malas nak dengar kata-kata orang sebab orang di luar tidak akan berhenti bercakap walau apa pun yang kita buat.

"Saya tak kisahlah. Lagipun bukan mereka yang menyuapkan makan," demikian kata pelakon Natasha Hudson selepas dirinya dikecam teruk berikutan busana putih yang dipakainya itu mendedahkan bahagian bahu serta betis dan dikatakan tidak sesuai dengan imejnya yang bertudung.

Tidak melatah dengan kecaman netizen, Natasha menjelaskan bahagian baju itu sebenarnya masih berlapik kerana bertutup dengan kain namun seperti warna kulit. Ujarnya lagi, dia hanya menghormati tema dan sesuai dengan kehendak majlis.

Dalam pada itu, Natasha yang enggan mempedulikan kata-kata orang itu berkata netizen perlu matang dalam memberi komen atau pandangan terutama mengenai hal berkaitan dengan kerjayanya.

www.myartis.com / Sumber & foto: Rotikaya, Utusan & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TERKINI: - AINUL MARDHIAH DAH BOLEH SENYUM, BAKAL DIPINDAH KE WAD BIASA

Berkat doa jutaan rakyat Malaysia, akhirnya adik Ainul Mardhiah yang makin kuat mungkin akan dipindahkan ke wad biasa hari ini. Hal ini didedahkan oleh bapanya sendiri, Ahmad Safiuddin Ahmad Razak yang berada di hospital UK.

Malah kata nurse yang menjaganya di PICU, "Hari ini saya nampak dia senyum. Kuatnya dia!"

Harapan kita,moga adik Ainulakan terus kuat dan boleh keluar hospital pula lepas ni. Amin...

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM DEDAH WAJAH ANAK - FATTAH NAFI TERIKAT DENGAN PENJANJIAN EKSKLUSIF

"Kami memang merancang berkongsi wajah anak, tetapi tidak tahu bila... Insya-Allah tidak lama lagi. Merahsiakan wajah anak adalah keputusan saya, Fazura dan keluarga. Kami sengaja berbuat demikian. Keputusan ini bukan disebabkan ada pihak tertentu atau stesen televisyen (TV) yang mahu paparan eksklusif.

"Tiada lagi produksi atau mana-mana syarikat mahu memaparkan wajah anak saya secara eksklusif," kata pelakon Fattah Amin yang memberitahu yang dia dan isteri, pelakon Nur Fazura sedia mendedahkan wajah puteri tersayang mereka, Nur Fatima Aisya apabila sampai waktunya.

Menafikan terikat dengan perjanjian eksklusif dengan mana-mana pihak, Fattah menjelaskan, keputusan enggan berkongsi wajah Nur Fatima kepada khalayak dibuat atas persetujuan mereka berdua.

Tambah Fattah, pandemik COVID-19 yang menghalang penganjuran kenduri sempena majlis aqiqah dan cukur jambul juga menjadi faktor melengahkan mereka berkongsi wajah Nur Fatima.

Klik untuk gambar besar

"Baru-baru ini, kami anjurkan acara cukur jambul tapi secara kecil-kecilan di rumah. Memang kami merancang mengadakan majlis kenduri, tetapi keadaan tidak mengizinkan.

"Mungkin kalau boleh buat kenduri, kami sudah tunjukkan wajah anak kami. Jadi, dengan keadaan sekarang, kami tunda cadangan mendedahkan wajah Nur Fatima," jelasnya.

Berkongsi detik manis menyambut kelahiran Nur Fatima, Fattah mengaku menangis sebaik puterinya itu selamat dilahirkan: "Saya berada dalam dewan bersalin bersama Fazura. Apabila mendengar sahaja tangisan anak, air mata terus mengalir.

"Detik itu sangat istimewa bagi saya. Ini adalah rezeki Allah yang sangat tidak disangka. Ketika melaungkan azan untuknya, saya sayu. Disebabkan itu, saya hasilkan lagu 'Kiriman Agung' yang berkisar harapan dan doa bapa sebelum dikurniakan zuriat," katanya yang melancarkan single berkenaan pada 11 September lalu.

Fattah mengaku seronok menjalankan tanggungjawab sebagai bapa: "Bagi saya, ini adalah pengalaman yang kita tidak akan merasa lagi selepas anak membesar.

"Sebenarnya, sekarang kita hanya perlu berseronok dan menghargai semua ini. Anak kita tidak selama-lamanya kecil. Nanti, apabila sudah besar, kita pasti merindui momen itu," katanya.

Fattah berkata, Nur Fatima tidak akan memiliki akaun Instagram (IG), sebaliknya, semua foto dikongsi dalam IG mereka, Fattzuralovelife.

Fattah dan Fazura yang bertemu ketika membintangi drama 'Hero Seorang Cinderella' itu telah dikurniakan cahaya mata perempuan, Nur Fatima pada 2 Oktober lalu. Pasangan ini mendirikan rumah tangga pada 27 November 2017.

www.myartis.com / Sumber & foto: Berita Harian, Instagram Fattah Amin & Nur Fazura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KOS RAWATAN PEMBEDAHAN JANTUNG ANAK - YAZIT PERLU SEKITAR RM40K

Bekas pemain dram kumpulan Search, Yazit Ahmad, 57, memberitahu dia terpaksa menjual kereta kepunyaan sendiri dan anak sebagai ikhtiarnya mencari wang untuk membiayai kos rawatan pembedahan jantung anak keduanya, Shahmirnuri atau Boy, 34.

Bagaimanapun kata Yazit, ia tidak mencukupi apabila anaknya itu secara tiba-tiba mengadu sesak nafas sedangkan dia tidak mempunyai sebarang penyakit sebelum ini.

"Nak buat macam mana lagi? Saya ambil keputusan jual dua kereta kepunyaan sendiri dan anak tapi berapa sen sangatlah yang dapat. Dalam seminggu, saya tengok keadaannya semakin teruk dan terus membawanya ke Hospital Kuala Lumpur (HKL).

"Doktor buat pemeriksaan dan mengesahkan jantungnya bengkak. Boy dirawat di HKL selama seminggu sebelum dipindahkan ke Hospital Serdang kerana di situ ada pakar jantung.

"Doktor beritahu jantungnya perlu dimasukkan bateri dan saya kena sediakan kos sekitar RM40,000 untuk pembedahan," jelasnya.

Menurutnya, dia buntu mencari wang sebanyak itu dan meminta bantuan rakan menularkan cerita berkenaan di laman sosial.

"Mereka akur dan bantu saya, tapi senyap saja serta tiada respon daripada masyarakat. Mana orang ada duit untuk bantu dalam keadaan sekarang.

"Setakat ini saya belum mengajukan perkara ini kepada mana-mana persatuan artis dan bercadang berjumpa Pengerusi Yayasan Kebajikan Artis Tanah air (YKAT) Datuk DJ Dave untuk meminta bantuan.

"Saya juga berusaha mendapatkan bantuan Baitulmal dan Jabatan Agama Islam Wilayah Persekutuan (JAWI) untuk mencari wang bagi tujuan ini," katanya.

Nasib Yazit ibarat sudah jatuh ditimpa tangga kerana dirinya juga uzur akibat masalah buah pinggang dan memerlukan kos yang tinggi untuk rawatan dialisis.

Penyakit yang dideritai itu sekali gus membataskan pergerakannya untuk mencari pendapatan buat keluarga. Yazit berkata, Boy bekerja sendiri dan sebelum ini tinggal berasingan daripada mereka.

"Dia baru saja tinggal bersama kami. Tak sampai enam bulan, dia tiba-tiba jatuh sakit. Ketika zaman kanak-kanak, kesihatannya baik tanpa sebarang masalah," tuturnya.

Selain Boy, Yazit dan isterinya, Ramlah Ahmad, 59, turut mempunyai dua anak perempuan iaitu Razilah, 38, dan Shafiqa Nurlis, 29.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GV2: MARKAH NANA CUMA LEBIH 0.3% DARI FARADHIYA!

Tahukah anda perbezaan antara markah Siti Nordiana (Nana) dengan Faradhiya cuma 0.3 % sahaja dan akhirnya memihak kepada Nana.

Markah Nana ialah 68.7% manakala Faradhiya pula mendapat markah sebanyak 68.4%. Perbezaan yang sedikit ini bergantung kepada cara nyanyian mereka ketika berada di atas pentas.

Juri tetap Datuk Ramli MS berkata Nana kelebihannya ketika menyanyi solo manakala Faradhiya ketika menyanyi lagu Rap semasa 'Battle Round'.

"Semasa Nana menyanyikan lagu Putus Terpaksa, dia berjaya menambat hati juri kerana setiap key yang dinyanyikan telah sampai.

"Tetapi semasa dia menyanyikan lagu Awak Kat Mana, ternyata dia ada kelemahan untuk menyanyikan lagu genre itu kerana ia bukan ‘forte’ Nana.

"Berbeza pula dengan Faradhiya, ketika nyanyi Lagu Janji Manismu, dia nyanyi bagus cuma ada terkucil sikit 'note-note' nyanyiannya.

"Kredit memang harus diberikan kepada Faradhiya menyanyikan Lagu Oh La La kerana dia memang pandai untuk menyanyikan lagu berentak Rap," ujar Ramli MS dipetik dari murai

Dalam pada itu, beliau juga memberi komen terhadap finalis yang berada di 'Bottom 3' apakah sebabnya mereka boleh berada di kedudukan itu.

"Saya sebagai juri akan ambil penekanan daripada setiap sudut, antaranya ialah key pada nyanyian, terlupa lirik, cara lontaran vokal serta tempo.

"Sebenarnya kesemua finalis ini sedar kalau dia buat silap. Tersalah buat pada salah satu perkara yang saya sebutkan tadi, maka markah mereka akan menjadi kurang.

"Apa-apa pun, finalis GV2 harus diberi pujian kerana kesungguhan mereka yang sangat jitu dan komitmen yang diberikan amat luar biasa," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


IDZHAM ISMAIL AKHIRI ZAMAN BUJANG 27 OGOS INI

Tahniah diucapkan buat pelakon Idzham Ismail yang bakal menamatkan zaman bujangnya dengan seorang pramugari, Siti Nur Abilah Shamsudin atau lebih mesra dipanggil Bella pada 27 Ogos ini.

Difahamkan, pasangan ini mula rapat sejak setahun lalu dan tidak mengambil masa lama untuk membuat keputusan memulakan hidup baru sebagai suami isteri.

Menurut Idzham, sudah tibanya masa dia menjadi suami setelah berjumpa seorang wanita yang betul-betul memahami dirinya.

"Kami saling mengenali antara satu sama lain dalam setahun lebih dan serius dalam tempoh setahun juga, kemudian selepas lima bulan kami mula merancang untuk ke fasa berumah tangga. Bakal isteri saya ada ciri-ciri pada dirinya yang saya dapat rasakan memang dialah isteri saya.

"Jadi perasaan saya, Alhamdulillah sudah bersedia. Tak nafi juga, adalah rasa gementar sikit. Jika sebelum ini hidup tanpa tanggungan dan sekarang sudah ada dia, jadi bila mana sudah berkahwin tanggungjawab itu lagi besar sebagai suami," ujarnya dipetik sebagai berkata.

Katanya lagi, hanya satu resepsi sahaja akan diadakan buat kedua-dua belah pihak lelaki dan perempuan.

"Lepas nikah kami akan adakan makan-makan kecil-kecilan dan malam itu pula terus resepsi. Jadi, untuk resepsi kami akan campurkan kedua belah pihak sebab tidak mahu terlalu lama dan banyak kali dibuat, sebab saya lebih pentingkan kewangan selepas berkahwin dan saya jemput teman rapat sahaja," katanya yang juga akan turut menjemput pihak media.

Dalam perkembangan lain, wang hantaran sebanyak RM15,000 akan diserahkan kepada bakal isteri, manakala dulang hantaran pula, lima berbalas tujuh.

Majlis pernikahan pasangan ini akan berlangsung di Masjid Shah Alam dan pada hari yang sama majlis resepsi turut akan diadakan bertempat di Bizmilla Wedding Hall, One City, Subang.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA NYANYIAN SHUIB UNDANG SEBAK

Baru-baru ini, pelawak dan usahawan Shuib Sepahtu telah berkongsi satu video dirinya sedang mendedangkan sebuah lagu berjudul 'Kepingan Hati' milik ST12 yang dimuat naik di aplikasi TikTok.

Menerusi video tersebut, Shuib dilihat bermain gitar sambil menyanyi dengan penuh perasaan. Nyanyian Shuib itu ternyata telah membuatkan netizen sebak.

Malah, ada segelintir turut mengalirkan air mata kerana terkenangnya isteri pelawak itu Allahyarham Siti Sarah yang sudah lima bulan pergi menghadap Ilahi.

Klik untuk gambar besar

Tidak kurang juga, ada yang teringat kembali sebelum ini arwah Siti Sarah pernah mengatakan suaminya itu sememangnya boleh menyanyi.

Dalam pada itu, peminat juga dapat melihat air muka Shuib yang masih rindukan arwah isterinya. Pada masa sama, peminat turut mendoakan agar segala urusan Shuib dipermudahkan.

KLIK VIDEO DIBAWAH UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN SHARIFAH ZARINA & ATHALIA - PEMILIK RESTORAN CARI PEGUAM, KES FITNAH

Selepas penyanyi Sharifah Zarina dan anak perempuannya, Athalia Deena Buswani mendakwa servis perniagaan restoran makanan pokok.kl tidak profesional, pemilik restoran terbabit iaitu Christine Bong tampil memberi penjelasan.

Menurut Christine, apa yang didakwa oleh Zarina dan Athalia adalah fitnah kerana notis penutupan awal kedai sudah dimaklumkan di merata tempat. Malah, Christine tidak teragak untuk mencari wakil peguam yang ingin mewakilinya bagi tindakan undang-undang.

"Jadi hari ini pokok.kl yang kita sayangi sedang 'diserang' oleh sekumpulan orang yang gagal melihat tanda-tanda penutupan awal kita yang ada di mana-mana.

Klik untuk gambar besar

"Mana-mana peguam mahu mengambil kes fitnah ini terhadap personaliti media sosial (Instafamous) bagi pihak kami?" tulisnya di Instagram Stories, kelmarin.

Sebelum ini, viral video TikTok Athalia meluahkan rasa marah dengan restoran tersebut kerana mendakwa tidak wajar dengan layanan yang telah diberikan kerana ia memalukan.

Mereka mendakwa mahu meraikan majlis ulang tahun di restoran tersebut namun setelah menunggu lama baru dimaklumkan lokasi yang dipilih ditutup awal kerana sudah ditempah untuk sebuah event lain.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA DEMAM DENGGI - DJ LIN DIMASUKKAN KE HOSPITAL

Penyampai radio Suria FM, DJ Lin atau nama sebenarnya, Rosalinda Abdul Majid telah dimasukkan ke hospital kerana disahkan menghidap demam denggi.

Berita itu dikongsikan DJ Lin menerusi laman Instagram.

Menurut DJ Lin, platlet darahnya semakin menurun sementara suhu badan semakin meningkat kepada 40 darjah Celsius.

Klik gambar untuk size besar

"Badan saya sangat lemah dan terasa seperti bisa-bisa. Malah selera makan saya juga berkurang. Doakan saya cepat sembuh," ujarnya dipetik sebagai berkata.

Sebelum ini, dia telah berjumpa dengan seorang doktor di salah sebuah hospital swasta di ibu kota Kuala Lumpur bagi mendapatkan rawatan lanjut selepas mengadu mengalami demam panas sejak beberapa hari lalu.

Berikutan keadaan kesihatan yang tidak mengizinkan, beliau turut memaklumkan kepada pendengar, dia tidak dapat ke udara menerusi segmen Suria Cinta.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KELUARGA BESAR NAQIU

"Alamak pecah dah rahsia! Saya dah ada 5 org anak lah.. Jatuh menjunam saham!" kongsi Juara Gegar Vaganza musim 6, Naqiu.

Selain gambarnya bersama isteri dan anak-anak, dia juga berkongsi gambar ahli keluarganya yang boleh tahan besar.

Kalau orang tak kenal, tentu ada yang ingat Naqiu ni budak kolej atau bujang lagi kan? Tak macam umur 35 pun. Heh.

Klik untuk gambar besar
         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - NENEK CIK MANGGIS KEMBALI KE RAHMATULLAH

Menerusi muat naik di laman Instagram, anggota kumpulan De Fam iaitu Cik Manggis atau nama sebenarnya Nurshazwani Shamsuddin, 32, telah berkongsi berita duka dimana dia telah kehilangan nenek tersayang dua hari lalu.

"Mak (opah) yang sangat kami sayangi. Orang yang sangat baik hati. Semoga Allah redha Mak ke syurga atas kesabaran Mak. Kami sayang Mak sangat. Rehat lah Mak di taman syurga dengan tenang dan aman bahagia. Semoga kita disatukan semula di syurga sana. Al-Fatihah buat Mak (opah) tercinta.  #Opah #220721," tulisnya.

Perkongsian itu mendapat perhatian para pengikut Cik Manggis bersama beberapa rakan industri. Rata-rata mereka mengucapkan takziah dan mendoakan kesejahteraan Allahyarham di alam sana.

Salam takziah kami ucapkan dan semoga nenek Cik Manggis ditempatkan dikalangan orang yang beriman.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BISNES MEDAN SELERA DITUTUP SEKETIKA - NICO KINI JUAL POPIA SIMPUL

Perniagaan medan selera yang diusahakan penyanyi rap terkenal 1990-an, Nico di bangunan Menara PJD, di ibu kota, nampaknya terpaksa ditutup seketika berikutan pelanggan semakin berkurangan.

Nico atau nama sebenarnya Abdul Fashah Abdul Aziz, 49, berkata perniagaan medan selera diusahakannya itu menyediakan pelbagai hidangan makanan Cina Muslim.

"Daripada 30 peratus pekerja iaitu sekitar 800 orang yang bekerja di situ, kini hanya tinggal 20 peratus saja dan keadaan berkenaan sangat sukar bagi saya untuk terus berniaga.

"Alhamdulillah, saya berjaya dapat tender untuk medan selera di tempat itu hingga sekarang. Namun, apabila Perintah Kawalan Pergerakan (PKP) 3.0 dilaksana, saya terpaksa menutupnya sementara.

"Apabila orang dah boleh masuk kerja nanti, barulah saya buka semula operasi bisnes. Lagipun, memang saya dah tak mampu nak bayar sewa RM500 sebulan dan pekerja," katanya.

Menurut Nico, dia yang dibantu isteri sebelum ini turut mencari peluang menambah pendapatan dengan berniaga di Pasar Malam Kampung Baru. Malah, Nico juga menceburi bidang lakonan.

"Boleh dikatakan lebih setahun juga saya berlakon dan semasa PKP 1.0 masih ada lagi tawaran. Tapi, agak sukar juga nak bertahan kerana Covid-19 masih ada.

"Nak menyanyi pun seperti sukar dan tak pasti bagaimana masa depan. Jadi, saya pilih fokus pada lakonan dan program TV. Setakat ini, antara drama lakonan saya ialah Kl Gangster Underworld 2, Kasih Bertaut dan Pusaka Chalet Ana," ujarnya.

Tambahnya lagi, meskipun sedih apabila aktiviti lakonan terpaksa dihentikan sementara kerana PKP namu dia reda dan kini mencari pendapatan dengan membuat popia simpul untuk dijual.

"Ketika aktif berlakon, saya kerap diberikan watak serius tapi kelakar. Saya buat kerana minat dan tak sama langsung karekternya dengan menyanyi. Apapun, saya dan anggota Nico G kali terakhir mengeluarkan album kami pada Oktober 2019," akhirinya.

Perkahwinan kedua Nico dengan Juwiati Musa, 38, pada 26 Mei 2017 belum dikurniakan anak. Namun, dia mempunyai dua orang anak lelaki iaitu Zainul,16, kini di bawah jagaannya dan seorang lagi Muhammad Fazul Shazreen, 8, tinggal bersama bekas isteri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


28 GAMBAR - SUASANA MAJLIS RESEPSI AZWAN KOMBOS & EZZATY ABDULLAH

Majlis resepsi sebelah pihak lelaki bagi pasangan Azwan Kombos dan Ezzaty Abdullah telah berlangsung dengan meriahnya di Dewan Melor, Bandar Baru Bangi.

Dalam majlis yang bertemakan ala taman dengan hiasan pelamin yang keseluruhannya berwarna putih, Azwan dan Ezzaty sedondon memakai busana berwarna biru berserta merah jambu.

Majlis itu diserikan lagi dengan kehadiran ahli keluarga, kenalan rapat serta saudara mara kedua-dua belah pasangan ini.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Klik untuk gambar besar

Foto: kaki5photo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TIADA MAJLIS PERTUNANGAN, TERUS NIKAH - RANDY PANGALILA

Pelakon dan penyanyi Indonesia, Randy Pangalila menafikan dakwaan sebelum ini yang megatakan dirinya itu sudah mengikat tali pertunangan dengan kekasihnya, Michella Putri.

Dalam masa sama, Randy berkata yang dia merancang ingin terus nikah tanpa mengadakan majlis pertunangan dalam masa dua tahun lagi.

"Belum, saya jelaskan di sini, sewaktu pertanyaan itu muncul pada tahun 2011, pada saat itu saya belum faham bahasa Melayu sepenuhnya. Pada kefahaman saya tunang itu seperti berkawan ataupun sebagai kekasih.

"Namun menurut Elfira yang juga menanyakan hal yang sama, terang Elfira tunang itu adalah ikatan yang bakal ke fasa perkahwinan.

"Saya selama lima tahun ini memang hanya berkasih dan hanya terus akad nikah tanpa ada majlis pertunangan. Saya merancang dalam tempoh dua tahun lagi kerana dia masih berusia 22 tahun, saya pula 26," jelas Randy ketika ditemui media di sidang media telefilem 'Oh My! English Road To Jogja!' yang diadakan di GSC Pavilion, kelmarin.

Randy kalau sebelum ini terkenal dengan karakter yang selalu sahaja membawakan watak drama cinta, namun pembabitan kali pertama menerusi genre baru, Randy berkata ini merupakan satu pengalaman baru.

"Ini merupakan pengalaman yang menarik dan pertama saya, malah watak saya di dalam telefilem ini seorang yang agak misteri dan pelbagai. Jadi cabaran berlakon genre yang kelakar kenapa tidak saya sahut," katanya.

Sumber: Media Hiburan

Foto: Randy Pangalila IG & Michella Putri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"JIKA AKU PERGI DULU... PELIHARA LA MEREKA" - DOA DATUK RED BUAT ISTERI-ISTERINYA

"Ya Allah kau lindungi lah mereka sebagaimana mereka melindungi aku ya Allah. Jaga lah mereka semoga mereka terus istiqomah terhadap Mu ya Allah. Jika ditakdirkan aku pergi dulu menghadap Mu. Pelihara la mereka supaya kami bertemu di syurga Mu ya Allah...," demikian doa Datuk Seri Adnan Abu atau lebih dikenali Datuk Red buat kedua-dua isterinya.

Datuk Red menerusi entri yang agak sayu di akaun Instagram miliknya itu berdoa agar isteri-isterinya, Datin Seri Sharifah Norshafila Hassim atau Datin Red dan penyanyi Adira Suhaimi, dilindungi Allah jika ditakdirkan dia meninggal dunia terlebih dahulu. Menerusi kemas kini tersebut, Datuk Red turut memuatnaik foto isteri pertama dan isterinya yang kedua.

Melihat pada ruangan komen pula, rata-rata netizen turut berharap apa yang didoakan oleh Datuk Red itu dimakbulkan. Malah tak kurang juga yang memuji usahawan tersebut memiliki isteri-isteri yang cantik serta anak-anak yang comel.

Klik untuk gambar besar

www.myartis.com / Sumber & foto: Astro Gempak & Instagram Datuk Red

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FARAH LEE MINTA REMOVE GAMBAR JAHILIAHNYA

Farah Lee, gadis yang digosipkan dirisik oleh pengacara TV3, Ally Iskandar di terengganu meminta sesiapa yang mempunyai gambarnya tanpa tudung agar membuangnya. Gesaan tersebut timbul mungkin berdasarkan rasa 'berdosa' lantaran beberapa dakwah kebelakangan ini yang menggesa agar wanita Islam tidak mempamerkan aurat di laman sosial.

"Pengumuman kepada sesiapa yang masih memiliki gambo saya zaman jahiliah dolu-dolu, mintak kerjasama untuk remove dari pandangan umum (fb,fs,ms,flikr,blog etc) and delete aje gambo itu dari file anda ye. Kalau sayang nak delete, crop kan aje tubuh saya. Takpe saya tak kecik hati malah berbesar hati kalau you olls kesayangan mak ni buat macam tu.

"Jika dengan kematian kami dapat melihat wajahMu, matikanlah kami supaya terhindar kami dari fitnah dunia. Jika dengan kematian kami tercampak ke nerakaMu, panjangkanlah hidup kami supaya dapat kami perbanyakkan taubat kepadaMu," ujar Farah di laman Facebooknya.

Myartis sebelum ini pernah menyiarkan gambar Farah berniqab yang menimbulkan persoalan mungkinkah sudah sampai masanya Farah menutupi mukanya daripada pandangan bukan muhrim.

Bagaimanapun, menjawab soalan seorang rakan FB, kata Farah dia belum lagi mahu berbuat begitu.

"Belum... tapi suka bergambar dengan niqab," ujarnya ringkas.


"HUBUNGAN DENGAN BAPA MASIK BAIK" - SYAFIQ FARHAIN NAFI DAKWAAN

"Saya tidak pernah malu mengaku Saleem adalah bapa kandung, cuma saya tidak selesa apabila ada orang memandang tinggi disebabkan bapa saya.

"Dakwaan mengatakan saya menuduh bapa dengan perkara tidak baik adalah tidak benar sekali," jelas anak kepada penyanyi Saleem Iklim, Syafiq Farhain, 23, yang menafikan dakwaan dirinya pernah menuduh bapanya dengan perkara tidak baik dan tidak mengaku Saleem sebagai bapanya.

Syafiq ketika dihubungi berkata, dia seorang yang merendah diri dan tidak mahu orang memandang tinggi apabila mengetahui dia anak kepada penyanyi terkenal.

Menurut Syafiq, dia enggan mengambil pusing selagi bapanya belum mengeluarkan sebarang kenyataan.

"Hubungan saya dengan bapa masih baik. Saya kenal bapa saya dan menghormatinya selama ini. Saya tidak mahu percaya apa yang orang cakap selagi tidak mendengar daripada mulutnya mengenai diri saya.

Klik untuk gambar besar

"Saya sangat sayangkannya. Saya tidak tergamak untuk memburuk-burukannya malah menyanjunginya sebagai seorang bapa," katanya.

Terdahulu, isteri kepada Saleem iaitu Julia Bachok mendedahkan Syafiq pernah menuduh bapanya dengan perkara-perkara yang tidak baik dan dia sendiri malu mahu mengaku Saleem sebagai bapanya.

Ketika diminta mengulas mengenai tindakan Saleem tidak membenarkan Syafiq menggunakan namanya, Syafiq berkata, dia tidak boleh mengelak dengan pertanyaan orang sekeliling.

Bagaimanapun, Syafiq memohon maaf apabila tindakannya bercerita dia adalah anak kepada Saleem membuatkan hati bapa dan ibu tirinya terluka.

"Saya tiada pilihan apabila orang tahu saya anak kepada Saleem. Saya harus menjawabnya kerana dia memang bapa saya. Nama saya berbinkannya.

"Saya tidak mahu menjadi anak derhaka. Diharapkan isu yang dibangkitkan ini memudahkan proses saya selepas ini. Bukan saya tidak mahu cerita tetapi saya buat kerana sayangkan bapa saya," tuturnya.

Syafiq yang juga anggota bomba sebelum ini popular apabila video nyanyiannya di aplikasi Smule tular di laman sosial apabila suaranya dikatakan mirip Saleem.

Syafiq kini turut bergelar penyanyi dengan single yang semakin dikenali berjudul 'Sayang Maafkan Aku'.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAHNIAH - 'ABANG JEM' TIMANG ANAK KE -13

Isteri ke-4 pelawak, pelakon dan Hos Radio Sinar FM, Salleh Yaacob , 54, iaitu Samihah Sheikh Amy, 29, selamat melahirkan cahaya mata pertamanya yang juga anak ke-13 buat keluarga mereka.

Bagaimanapun, bayi perempuan tersebut dilahirkan melalui kaedah Caesarean Section.

"Bayi perempuan saya ini ingin saya beri nama Ellis Daina... namun masih belum diputuskan lagi sama ada mahu menggunakan nama ini atau pun tidak," ujar Salleh Yaacob.

Klik gambar untuk size besar

Selanjutnya, dia turut memberitahu keadaan bayi dan isterinya Samihah berada dalam keadaan sihat dan rasa bersyukur dengan rezeki terkini itu.

Untuk info, Salleh mempunyai 4 isteri iaitu Samihah, Norlizah Mamat, 50, Norraha Hamat, 46 dan Norfara Wahida Sulaiman, 36.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA ELLY MAZLEIN JADI PENYAMPAI RADIO PULA: "HABIS SEMUA JOB ORANG DIA NAK CARAS EH"

Murah rezeki Elly Mazlein atau mesra disapa sebagai Kak Lina Pom Pom apabila dia kini bergelar penyampai radio ERA selepas menjadi penyanyi, pelakon dan juga hos.

Berita tersebut diumumkan menerusi Instagram rasmi Era.FM pada Sabtu. Difahamkan, Elly bakal berada di konti Era.FM bagi mengendalikan segmen Carta Era 40 bermula Selasa.

"Welcome on board Kak Lina Pom Pom. Secara rasminya hari ini Kak Lina Pom Pom dah jadi family ERA guys. Bermula next week, Lina Pom Pom akan mengendalikan #CartaERA40 ! Habis semua job orang dia nak caras eh. 😂 #sharERA," demikian kapsyen yang ditulis pengendali laman Instagram ERA.

Elly yang juga hos Gegar Vaganza musim kesembilan (GV9) bersama Nabil Ahmad turut berkongsi perkara sama di Instagram sambil menitipkan ucapan terima kasih atas kepercayaan.

Klik untuk gambar besar

"Alhamdulillah Syukur.. Saya tidak hebat mana.. Saya cuba jalankan tugas yang telah diamanahkan sebaik mungkin.. Saya tak pandai bermadah dan apatah lagi nak bagi tip, tiberrrrrrr... katenye dah deleted, Ehhhh 🤣🤣🤣🤣..

"Cuma yang saya pandai adalah, Menjadi Pencuri.. Iaitu Pencuri hati chuollllll la dikkkk.. Ok Jangan lupa dating dengan Kepom di #CartaEra40 hokeyyyy ❤❤❤❤❤.

"Tq @era.je @astromalaysia diatas peluang ini.. Terima Kasih 🤝♥ Astro, Kak Lina melaporkan diri mulai hari Selasa ♥🤝🤲🎉 #Tip #resume #tibehhhhh #ZamanBerlalu," kata Elly pula di Instagramnya.

Meninjau ke ruangan komen, rata-rata peminat mengucapkan tahniah atas bidang baharu yang bakal digalas Elly minggu hadapan di Era.FM.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL DI JORDAN - CAPRICE ALAMI DEMAM, PANIC ATTACK

"2nd dose lain macam... InsyaAllah after a day we will be back up. Fever + panic attack. nasib baik nurse2 dekat sini masyaAllah," itulah kata penyanyi rap Caprice menerusi laman Instagram miliknya yang memaklumkan dia telah dimasukkan ke hospital dipercayai di Mesir selepas mengalami demam dan panic attack.

Dalam entri tersebut, Caprice memberitahu dia mengalami demam dan panic attact selepas menerima suntikan dos kedua vaksin serta sedang menerima bantuan oksigen. Kata Caprice lagi, dia dalam keadaan baik sahaja dan akan kembali meneruskan misi dalam beberapa hari lagi selepas sembuh.

Sementara itu, menerusi perkongsian di Insta Story, Caprice turut memuat naik video memaparkan lengannya dimasukkan air serta kesan pengambilan darah.

Perkongsian Caprice itu mendapat pelbagai reaksi daripada netizen yang mendoakan penyanyi rap itu cepat sembuh apatah lagi berada di negara orang.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI AZIZ M OSMAN: "TAK LAJU TAPI 'MICROSLEEP'..." - KRU KONGSI DETIK KEMALANGAN

"Kami ke Kota Bharu pada Isnin lalu bagi menjalani penggambaran projek Dokumentari Seniman Negara: Khatijah Awang. Kami menaiki dua kenderaan, satu saya bersama keluarga iaitu isteri, bapa mentua yang juga pengarah projek ini serta anak saya yang mana terbabit sebagai kru. Satu lagi kereta dinaiki empat kru itu.

"Ketika kejadian itu kami dalam perjalanan pulang ke Kuala Lumpur. Kalau tanya saya, saya sendiri tidak boleh jelaskan bagaimana kemalangan boleh berlaku. Ini kerana kami sudah jauh ke depan dan tidak dapat berhubung terus dengan mereka," kata pengarah Aziz M Osman, 59.

Empat kru produksi filem yang terbabit dalam kemalangan di Setiu, Terengganu semalam sehingga seorang daripadanya maut itu dalam perjalanan pulang ke Kuala Lumpur selepas menjalani penggambaran dokumentari terbitan syarikat produksi milik Aziz M Osman iaitu Ace Motion Pictures Sdn Bhd.

Aziz, 59, ketika dihubungi berkata, ketika kejadian dia bersama isteri, bapa mentua dan seorang anaknya yang juga kru produksi menaiki kenderaan lain untuk pulang ke Kuala Lumpur dari Kota Bharu, Kelantan.

Klik untuk gambar besar

Dalam kejadian jam 1.15 tengah hari itu, pengarah serta penyunting, Muhammad Nurshamril Abdul Malek, 27, yang juga pemandu Perodua Alza disahkan meninggal dunia di tempat kejadian, manakala tiga lagi parah selepas kenderaan dinaiki mereka terbabas.

Menurut Aziz, mangsa yang meninggal dunia sudah dibawa pulang ke Kuala Lumpur sementara tiga yang cedera dirawat di sebuah hospital di Terengganu: "Isteri saya dalam perjalanan ke rumah keluarga arwah," jelasnya.

Sementara itu, Pengarah Urusan Ace Motion Pictures Sdn Bhd juga isteri Aziz iaitu Puteri Lily Lokman menerusi komen yang ditulis di Facebook Harian Metro berkata, kejadian mungkin disebabkan oleh 'microsleep'.

"Mereka pekerja saya. Mereka tak laju tapi 'microsleep'. Peringatan untuk kita juga, kalau mengantuk berhenti. Mereka baru lepas makan tengah hari, mungkin lepas makan mengantuk. Minta semua doakan semoga dipermudahkan urusan mereka dan keluarga. Budak yang baik. 'Happy person' selalu tersenyum. Allah sayang kau Sham. Al Fatihah," tulisnya.

Salah seorang kru, Kamarul Anuar Mohamed Nasir telah menceritakan detik-detik cemas dimana ketika kejadian dia sedang tidur namun hanya terdengar pemandu yang juga Allahyarham Muhammad Nurshamril Abdul Malek menjerit menyebut nama Allah. Kamarul yang mengalami patah tiga jari tangan kirinya turut melihat seorang lagi rakannya Amir Daniel Suhaimi tercampak dari kerusi belakang.

"Sekarang ini saya dirawat di Hospital Besut. Tiga jari tangan kiri saya patah dan badan sakit sampai tak boleh nak bergerak. Sebenarnya saya tak pasti macam mana kemalangan berlaku sebab ketika itu saya sedang tidur. Tapi sebelum saya tidur, Sham dan Azizi tengah menyanyi kuat-kuat.

"Ketika sedang tidur, tiba-tiba saya rasa terhentak dan sempat dengar Sham menjerit 'Allah!'. Saya nampak Daniel yang duduk belakang saya tercampak ke hadapan saya. Kepala Daniel dekat airbag depan saya, kaki dia di tempat duduk belakang dan badan dia di atas saya," cerita Kamarul.

Terdahulu, Ketua Polis Daerah Setiu, Deputi Superintendan Afandi Hussin berkata, pemandu dipercayai gagal mengawal kenderaan sebelum terbabas dan terlanggar tunggul kayu di kiri jalan menghala ke Kuala Terengganu.

Afandi berkata, penumpang hadapan, Kamarul Anuar Mohamed Nasir, 39, serta penumpang belakang, Amir Daniel Suhaimi, 23, mengalami kecederaan parah retak di bahagian leher. Sementara itu seorang lagi penumpang belakang, Nur Azizi Nazril Abd Aziz, 26, parah selepas putus tangan kiri. Beliau berkata, kes disiasat mengikut Seksyen 41(1) Akta Pengangkutan Jalan 1987.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMASA HARI NIKAH - ANAK LELAKI RIDZUAN HASHIM MAHU PAKAI BARANGAN PERIBADI ARWAH BAPA

"Sebagai seorang ibu saya boleh lihat sendiri dia (Dhanial) masih belum okey. Dia masih dalam tempoh terkejut dan bersedih. Untuk persiapan perkahwinan, Dhanial ada cakap tidak mahu terlalu berbelanja.

"Malah dia mahu pakai barangan yang ada dalam almari arwah ayahnya untuk hari pernikahan dan persandingan. Selain itu dia juga mencari sepasang sut arwah dah mahu dikecilkan saiznya untuk dipakai jika ada majlis menyambut menantu di Kuala Lumpur nanti."

Itulah kata pelakon Didie Alias, 52, yang memberitahu lima orang anak mereka masih lagi bersedih terutamanya anak lelakinya, Muhammad Dhanial, 29, yang bakal mendirikan rumah tangga tidak lama lagi, selepas hampir dua minggu pemergian bekas suami iaitu Allahyarham Ridzuan Hashim.

Klik untuk gambar besar

Jelas Didie, meskipun Dhanial sedang sibuk menguruskan persiapan majlis pernikahannya yang akan diadakan di Tawau, Sabah pada 20 Mei ini, kesedihan anak lelakinya itu masih jelas terpancar
di wajahnya.

Dalam pada itu, Dhanial yang masih merindui bapanya, turut menyuarakan hasrat ingin memakai barangan peribadi arwah seperti jam tangan dan samping pada hari pernikahan dan majlis persandingannya
nanti.

Tambah Didie lagi, keluarga bakal menantunya juga telah mengambil
keputusan membatalkan beberapa acara melibatkan adat seperti majlis berinai.

"Kalau ikutkan majlis di sana memang meriah tetapi keluarga bakal menantu telah batalkan beberapa acara lain. Hanya majlis nikah dan bersanding sahaja. Kami sekeluarga sentiasa memberi semangat buat Dhanial. Tapi sekarang ini yang paling
saya risaukan adalah detik dia bernikah nanti. Takut dia tidak dapat kawal emosi," tuturnya.

Berkongsi sambutan ulang tahun kelahiran Dhanial yang diraikan pada Satu lalu, Didie tidak menyangka detik gembira itu bertukar air mata apabila anak lelakinya menerima hadiah berupa minyak wangi yang sama seperti arwah bapanya

"Dia ada cakap nak perfume yang baunya sama macam ayah. Jadi adik-beradik hadiahkan minyak wangi yang sama. Tak sangka detik gembira itu bertukar sedih, kami semua terdiam apabila Dhanial menangis," kongsinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUNIA SENI - IZREEN AKUI PEMINAT TERCARI-CARI

Pelakon Izreen Azminda dilihat semakin jarang muncul di kaca televisyen dan memuatnaik aktiviti-aktiviti berkaitan profesionnya sebagai pelakon dan duta produk, sejak dirinya terbabit dengan kontroversi hangat akhir tahun lepas.

Setelah memilih menjadi isteri kedua pemuzik Ude Wahid, 30, dalam satu perkahwinan rahsia, Izreen dituduh menjadi punca tindakan Ude memfailkan perceraian terhadap isteri pertamanya, Intan Liana Saleh setelah wanita itu mengetahui suaminya telah mengahwini Izreen secara senyap.

Tindakan Ude dan Izreen dianggap kejam oleh sesetengah netizen yang seterusnya memberi amaran untuk memboikot Izreen sebagai pelakon dan duta produk.

Klik untuk gambar besar

Susulan itu, terdapat tawaran sebagai duta produk yang ditarik balik malah ada yang menghentikan semua kempen promosi menggunakan Izreen Azminda.

Namun begitu, Izreen menerusi Media Hiburan mengakui ada peminat yang tercari-cari dirinya dalam dunia seni.

"Ada, ramai yang DM tanya bila nak muncul balik di kaca TV. Ada juga yang saya sempat reply terangkan pada mereka. Saya terangkan, ‘InsyaALLAH kalau tiada apa-apa nampaklah Izreen di kaca TV," ujarnya.

"Alhamdulillah, sekarang tawaran-tawaran sudah kembali. Mungkin dulu masa keadaan tengah panas itu yang ada kena tarik. Tapi sekarang, isu pun dah reda. Pihak masing-masing dah move on. Saya percaya dengan rezeki ALLAH SWT.

"Saya tahu saya berada di tempat mana, situasi apa, apa yang dah saya lakukan jadi tidak perlulah isu berbangkit ini diperbesarkan atau diperkatakan lagi. Kita doakan yang baik-baik sahaja," tuturnya.

Izreen bagaimanapun sehingga kini masih mematikan fungsi komen di laman Instagramnya.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ELFIRA LOY KENA KECAM DEK RISAU TAK DAPAT SAMBUT BIRTHDAY ANAK

"Sampai Disember? Dead (matilah). Okey, tiada sambutan hari lahir untuk Rayyan. Batal semuanya," tulis pelakon Elfira Loy menerusi muat naik di InstaStory miliknya.

Menerusi satu perkongsian di Insta Story, Elfira berkongsikan Penguatkuasaan Perintah Pencegahan dan Pengawalan Penyakit Berjangkit yang dilanjutkan sehingga 31 Disember 2021.

Memikirkan mengenai sambutan hari lahir anaknya pada Oktober depan mungkin terpaksa dibatalkan berikutan aktiviti keramaian tidak dibenarkan.

Bagaimanapun, perkongsian Elfira tersebut mendapat pelbagai reaksi netizen di Twitter yang mengecam pelakon itu yang lebih memikirkan sambutan hari lahirnya anaknya, Muhamad Rayyan Khalaf, disaat ramai yang tertekan apabila terjejas pendapatan susulan pandemik Covid-19.

Klik untuk gambar besar

Isteri kepada Faris Khairol Anuar itu disifatkan tidak prihatin dengan situasi semasa apatah lagi ketika ini ramai yang tiada sumber pendapatan.

"Orang lain risau tiada sumber pendapatan, tiada duit nak makan minum nak teruskan kehidupan. Dia risau tak boleh sambut hari ulang tahun anak. Oh, jadi artis seperti Elfira Loy, artis T20 tak laku dia mungkin fikir dunia ini tentang dirinya sahaja," kata seorang nerizen.

Dalam pada itu, Eflira turut dikecam apabila mempersoalkan tentang protes #Lawan di Dataran Merdeka pada Sabtu lalu. Elfira berkata individu yang menyertai protes seolah dibenarkan merentas daerah atau negeri. Malah, Elfira turut memberi komen sindiran mungkin semua yang terlibat datang dari kawasan tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAZAR ANAK KEDUA - HAIRUL DAH JUAL SUPERBIKE & KERETA MEWAH

Pelakon Hairul Azreen yang bakal menimang cahaya mata kedua tidak lama lagi itu melahirkan rasa syukur apabila menunaikan nazar dengan menjual kereta mewah dan motosikal berkuasa tinggi kesayangannya.

Menerusi laman Instagram, Hairul memaklumkan dia membuat keputusan tersebut demi keluarga tercinta dan ianya sudah pun dijual.

"Nazar saya untuk anak ke-2. Jual superbike dan super car. Demi keluarga dan saya telah jual pun," kata Hairul dalam kapsyen perkongsian gambarnya.

Klik untuk gambar besar

Melihat pada ruangan komen, rata-rata netizen memuji sikap Hairul yang sangat mementingkan keluarga serta menjadi contoh seorang suami dan ayah yang baik.

Dalam pada itu, peminat turut mendoakan agar rezeki mereka sekeluarga dipermudahkan dan kata mereka lagi Allah akan memberikan rezeki melimpah ruah jika sanggup berkorban demi keluarga.

Untuk info, Hairul mendirikan rumah tangga dengan Hanis Zalikha pada 5 Jun 2015 dan pasangan ini dikurniakan seorang anak lelaki, Yusuf Iskandar kini berusia 3 tahun.

www.myartis.com / Sumber & foto: Rotikaya & Instagram Hairul Azreen

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KALAU DILAHIRKAN KAYA - WANY HASRITA ENGGAN JADI PENYANYI

"Biasa mereka akan cakap, kau ni perempuan seeloknya mana boleh menyanyi. Mak bapak kau tak ajar ke, tak ajar agama ke. Tapi mereka tak tahu apa yang kita alami. Kita bukan saja-saja. Menyanyi susah sebenarnya. Menyanyi tak senang. Hari-hari show, bukannya kita boleh maintain prestasi.

"Kalaulah saya dilahirkan kaya, saya tak akan memilih jadi penyanyi," kata penyanyi Wany Hasrita yang berkongsikan cerita bahawa bukan mudah bergelar seorang penyanyi, dimana beliau pernah dikecam teruk oleh netizen sehingga keluarganya juga turut terpalit.

Dinobatkan sebagai Bintang Paling Popular ABPBH31 baru-baru ini, kemenangan Wany ternyata mengejutkan orang ramai dan rata-rata mempersoal faktor kemenangan penyanyi berusia 26 tahun itu jika nak dibandingkan dengan selebriti popular lain.

Wany atau nama penuhnya Nurshazwany Hasrita Hasbullah, menjelaskan beliau sendiri tidak menjangkakan kemenangan tersebut memandangkan masih baru lagi menceburkan diri dalam dunia hiburan.

Klik untuk gambar besar

Dalam masa sama, Wany turut berceritakan mengenai kisahnya sebelum bergelar penyanyi, apabila dia dan ibunya terpaksa makan roti bakar selama seminggu kerana kepayahan hidup.

"Orang tengok artis ini hanya hidup glamor, mekap cantik dan dapat tajaan banyak pihak... namun mereka tidak tahu banyak dugaan yang perlu ditempuhi. (Rasa penat) bukan sahaja secara fizikal, mental malah juga hati. Jika tidak fikirkan tentang tanggungan, pasti saya sudah lama give up.

"Pernah satu tahap saya dan ibu terpaksa berpindah masuk ke rumah yang masih dalam pembinaan dan hanya makan roti bakar selama seminggu kerana keperitan hidup," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI AKTIF SELEPAS DIBEDAH - SISSY IMANN DIPESAN DOKTOR JANGAN LASAK SANGAT

Penampilan penyanyi Sissy Iman atau nama penuhnya Sissy Imann Mohammad Kamil, 27, pada program Getaran Jiwa di TVS itu adalah yang pertama di khalayak selepas seminggu menjalani pembedahan.

"Hebatlah!" itulah antara komen pengguna laman sosial di Instagram Sissy.

Dalam pada itu, Sissy turut memberitahu doktor ada berpesan kepadanya untuk tidak terlalu lasak memandangkan dia kini dalam proses sembuh selepas dibedah baru-baru ini.

"Saya sebenarnya sudah boleh bekerja, cuma doktor pesan tak boleh lasak. Doktor juga tahu saya orang yang macam mana, sejenis yang tak boleh duduk diam. Jadi, dia pesan kalau ada apa-apa yang nak buat jangan lasak dan sentiasa peka dengan kesihatan saya.

Klik untuk gambar besar

"Kalau ada rasa perkara yang tak boleh buat jadi kena rujuk doktor. Tapi apapun saya dah okay dan berasa semakin sihat," jelasnya yang dipetik sebagai kepada Harian Metro.

Ditanya mengenai masalah kesihatan dialami hingga perlu menjalani pembedahan, Sissy berkata, dia tidak mahu terlalu memberi tumpuan pada perkara itu.

"Berkenaan pembedahan itu saya minta maaf sebab tak boleh kongsikan sebab saya tak terlalu tumpukan perhatian kepada perkara itu.  Bukan apa, apabila bercerita atau teringat mengenai itu saya rasa macam tak seronok sangat. Jadi, saya memilih untuk tidak menceritakan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ITU BUKAN SAYA, DIA ADALAH PRINCESS IQY DINZLY..." - IQRAM DINZLY MAHU UJI & BERI TEGURAN PADA NETIZEN

Baru-baru ini tular sebuah video yang memaparkan individu mirip pelakon Iqram Dinzly dimana dia memakai pakaian tidur wanita yang seksi dengan berlatar muzik alunan selawat. Video itu tular di TikTok dan mendapat pelbagai komen daripada netizen termasuk kecaman daripada netizen kerana dianggap mempersendakan agama.

Mengulas mengenai video tersebut, Iqram menafikan itu dirinya sebaliknya berkata itu adalah ''kembarnya'. Iqram ketika dihubungi berkata, karakter itu dikenali sebagai Princess Iqy Dinzly dan tujuannya adalah untuk menyentuh hati netizen agar membuat pilihan sama ada mahu berselawat atau menyaksikan perkara maksiat.

"Itu bukan saya. Dia adalah Princess Iqy Dinzly. Dia berikan pilihan sama ada nak selawat atau nak saksikan 'pelacur-pelacur bilik kaca' dan 'penari tiang dalam bilik kaca'," ujar Iqram yang dipetik sebagai berkata kepada Harian Metro.

Tambah Iqram, apa yang dipaparkan di akaun TikTok @iqramdinzlycious dalam video secara langsung itu juga adalah satu bentuk teguran kepada golongan transgender yang disifatkan sebagai semakin berani.

"Satu lagi, kaum transgender semakin berleluasa dan semakin berani di media sosial. Itu satu teguran juga. Selain itu, ia juga teguran untuk wanita-wanita bertudung yang umpama berbogel dengan pakaian yang ketat," katanya.

Iqram juga menyeru semua pihak supaya memadam hantaran-hantaran yang tidak senonoh di media sosial dan mengambil keberkatan dengan kehadiran bulan Ramadan kali ini.

"Saya tak boleh nak cakap sebab saya tak pandai langsung menggunakan media sosial. Apa pun, ambillah kesempatan dengan kehadiran bulan Ramadan. Tolonglah pada gambar-gambar yang menunjukkan punggung dan payudara semua terutamanya golongan pempengaruh.

"Kandungan-kandungan sebegini boleh menjurus ke arah yang tidak bermoral antaranya berlaku jenayah rogol dan sebagainya. Jangan sampai rogol itu menjadi perkara biasa di Malaysia," tuturnya.

Iqram yang kini menjalani penggambaran drama berjudul 'Cinta Hilang Kata', berganding dengan pelakon Sophia Albarakbah itu berkata sekiranya netizen ingin melihat diri Iqram yang sebenar, nantikan drama terbaharu lakonannya yang akan ditayang tidak lama lagi.

"Sekarang, kalau nak tengok Iqram Dinzly yang betul, tengok drama Mem dan Bibik Bibik yang akan ditayangkan di TV3 bermula esok. Selepas itu, ada beberapa drama lain lagi antaranya Dilema Wanita dan satu lagi drama arahan pengarah Erma Fatima," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DUA TAHUN LEBIH BERTAHAN DARI TERKENA..." - AFDLIN SHAUKI DISAHKAN POSITIF C0V1D

"Minta maaf semua, dah dua hari kena dan simptom makin menjadi. Cuma tak ada sesak nafas lagi. Maaf kalau tak dapat jawab panggilan telefon atau balas mesej. Saya anggap Allah SWT mahu aku rehat sementara, enam dari 'team' (pasukan) aku kena selepas dua tahun lebih bertahan dari terkena C0V1D.

"Harap maaf atas segala kesulitan tapi sekarang tiba masa untuk aku jaga diri," demikianlah tulis pengarah dan pelakon Datuk Afdlin Shauki, 51, yang berkongsi berita sedih dimana dia kini menjalani kuarantin diri selepas disahkan positif C0V1D sejak dua hari lalu dan mempunyai gejala.

Khabar duka dihadapi itu dikongsikan Afdlin di laman Instagram miliknya menerusi paparan status daripada My Sej@hter@ yang berwarna merah sekali gus menunjukkan dia disahkan positif C0V1D.

Dalam perkongsian hantaran yang baharu dibuat itu, rata-rata pengikutnya dan rakan selebriti mendoakan Afdlin terus kuat dan sabar menghadapi ujian kesihatan berkenaan dan memohon semoga Allah memberikannya kesembuhan yang cepat.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERUK DIKRITIK - SARAH 'CLEVER GIRL' PASRAH, TERIMA TEGURAN

"Saya tidak boleh menghalang orang ramai untuk berkata perkara negatif mengenai program ini. Namun, sebagai peserta kami mengalami tekanan apabila ada yang tidak dapat membiasakan diri berdepan dengan program yang disiarkan secara langsung.

"Saya yakin semua peserta gementar sehingga ada yang hilang fokus dan tersalah menjawab soalan walaupun soalan yang diberikan kadang-kadang mudah," begitulah kata peserta program realiti Clever Girl Malaysia, Sarah Adibah Mohammed Yussof apabila dihentam sebagai tidak 'clever' sebagaimana yang diharapkan.

Menurut peserta yang berasal dari Sabah itu, dia terbuka dengan tindakan segelintir pihak yang menghentam program berkenaan sebagai tidak ilmiah di media sosial. Malah dia juga menerima kritikan itu sebagai satu perkara yang membina untuk dia dan peserta lain memperbaiki diri pada masa akan datang.

Untuk makluman, Clever Girl Malaysia yang ditayangkan sejak lima minggu lalu di TV3 dikecam teruk termasuk 14 peserta yang didakwa tidak memiliki tahap IQ tinggi apabila gagal menjawab soalan-soalan mudah.

Bahkan judulnya iaitu ‘clever’ dikatakan tidak kena dengan kebanyakkan pesertanya kurang ilmu pengetahuan.

"Saya tetap yakin program berkenaan akan menjadi program yang membanggakan satu hari nanti," tambah Sarah yang merupakan antara peserta paling menyerlah setakat ini.

Sarah merupakan pemenang mingguan selama tiga minggu berturut-turut dan telah menerima RM1,000 dan satu imuniti bagi melayakkannya kekal biarpun gagal menjawab soalan.

Sumber: Harian Metro - Foto HM & NST

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELEPAS 17 TAHUN, RUMAH TANGGA OPIE ZAMI TEMUI TITIK NOKTAH

Rumah tangga yang dibina selama 17 tahun akhirnya bertemu titik noktah selepas pelakon dan pengarah, Opie Zami dan isterinya, Zamzarina Mohamed sah bercerai talak satu di Mahkamah Syariah Wilayah Persekutuan, jam 10.47 pagi tadi. Opie atau nama sebenarnya Mohd Soupi Azmi melafazkan cerai di hadapan Hakim Syarie Ahmad Mahir Zanial.

Menurut Opie perceraian itu dibuat secara baik dan ia merupakan jalan terbaik bagi menyelesaikan kemelut rumah tangga sejak 10 tahun lalu. Bagaimanapun, Opie enggan mendedahkan punca perceraian mereka.

"Puncanya terlalu peribadi bagi saya. Cukuplah orang ramai tahu itu saja. Saya tak mahu memburukkan keadaan dan isteri saya. Isteri saya tidak salah, yang salah adalah saya. Isteri saya bagus orangnya. Dia seorang yang baik dan yang gagalnya adalah saya sebagai ketua keluarga. Saya gagal membentuk isteri saya menjadi isteri mithali," katanya.

Klik untuk gambar besar

Dalam pada itu, Opie mendedahkan mereka tidak lagi tinggal bersama sejak 3 Ogos lalu dan hak penjagaan anak-anak akan diserahkan kepada bekas isterinya. Difahamkan, Zamzarina memfailkan perceraian kepada Opie pada 16 Mac lalu. Menurutnya, ini bukanlah kali pertama dia ke mahkamah untuk urusan itu. Ujarnya, masalah rumah tangga mereka sudah pun terjadi 10 tahun lalu.

"Masalah kami bukan baru terjadi, tapi sudah 10 tahun. Sebenarnya, sudah tiga kali saya ke mahkamah termasuk kali ini, sejak kehadiran anak bongsu saya lagi. Saya reda rumah tangga kami selama 17 tahun berakhir hari ini. Selepas ini, saya akan uruskan hak penjagaan anak-anak dan tuntutan nafkah," katanya.

Pasangan itu mendirikan rumah tangga pada 5 Disember 2003 dan dikurniakan tiga anak iaitu Ammar Shah Saidi 15, Aliff Shah Syedi, 13 dan Arrif Shah Saidi, 8.

www.myartis.com / Sumber: Berita Harian & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAWANA ISABELLA: PEMILIHAN DIPERSOAL - SYAFIQ KYLE TIADA NIAT 'RAMPAS'

"Tiada istilah saya 'rampas' tempat pelakon teater. Saya percaya Erma ada sebab tersendiri memilih saya yang hanya pelakon komersial menerajui teater itu. Saya tahu ada kalangan orang teater pun tertanya-tanya mengenai pemilihan saya tapi bagi saya, sama juga ada pelakon teater yang diberi peluang untuk berlakon dalam drama di kaca TV.

"Saya anggap pihak yang mempersoalkan itu sebagai satu cabaran dan Alhmdulillah, pementasan pun berjalan dengan baik," ujar pelakon Syafiq Kyle yang memberitahu dia tidak pernah berniat untuk 'merampas' tempat pelakon teater selepas menjayakan pementasan Malayu-Pawana Isabella sepanjang minggu lalu.

Pemilik nama Mohd Syafiq Shamim abdul Razak, 27, ini berkata dia menganggap pertikaian pemilihannya itu sebagai cabaran untuk dirinya melakukan yang terbaik. Syafiq berkata demikian ketika diminat mengulas mengenai kritikan segelintir pihak yang mempertikaikan pemilihannya sebagai teraju utama pementasan tersebut.

Teater arahan Erma Fatima bersama pengarah muda Naqiu Ariffin yang mula dipentaskan pada 21 hingga 31 Ogos lalu menerima sambutan yang baik. Dalam pada itu, pelakon drama 'Bukan Cinta Aku' ini memberitahu dia mempunyai asas dalam lakonan memandangkan pernah mengikuti jurusan tersebut.

Klik untuk gambar besar

Menurut Syafiq, dia melihat pembabitannya dalam pementasan itu memberi ruang dan peluang untuknya menambah ilmu: "Saya sebenarnya ada asas dalam lakonan kerana pernah mengikuti jurusan lakonan di Universiti Teknolagi Mara sebelum menceburi dunia hiburan tanah air.

"Bagi saya, pembabitan saya dalam teater ini dapat menambahkan ilmu dalam bidang lakonan serta pementasan. Apapun, saya melihat setiap kritikan untuk terus memperbaiki pretasi lakonan dari semasa ke semasa," jelasnya.

Dalam pada itu, pementasan teater Pawana Isabella yang mendapat sambutan akan disambung persembahannya pada 13 hingga 16 September ini bersempena degan Hari Malaysia. Teater bangsawan itu telah berlangsung pada 21 Ogos lalu turut dibintangi oleh Janna Nick, Azar Azmi, Datuk Adflin Shauki, Ozlynn wati, Johan Raja Lawak dan Datuk Ziela Jalil.

www.myartis.com / Sumber & foto: mStar, Instagram Syafiq Kyle & Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIDAYAH: "AKU AKAN TERUS DUKUNG NAMAMU HINGGA KE SYURGA... MENJADI BIDADARIMU"

"Kekuatannya, keberaniannya dan semangatnya ku pinjam... Ku akan terus mendukung namamu hingga ke syurga kelak selagi hayatku masih ada dan menjadi bidadarimu hingga ke akhirnya," demikianlah kata balu Allahyarham Abam Bocey iaitu Siti Nurhidayah Mohd Ali, 29, yang meluahkan perasaanya menerusi laman Instagram sempena hari jadi ke-33 arwah suaminya pada 19 Januari lalu.

Kehilangan suami tersayang hampir setahun lalu tidak mematahkan semangat Hidayah yang terus berjuang membesarkan anak tunggalnya hasil perkahwinan dengan arwah Abam iaitu Syed Uthman Hamzah al-Juffrey.

Hidayah berkata, biarpun kini bersendirian, dia tetap ditemani semangat Allahyarham dalam setiap tindakan dan keputusan yang dilakukannya.

Sementara itu, Hidayah berkata, dia sentiasa mengirimkan doa dan tidak pernah sesekali melupakan Allahyarham biarpun tidak mengunjungi pusara suaminya itu.

Klik untuk gambar besar

"Tidak semestinya tidak pergi ke tempatmu (pusara), ku lupakan mu... Tidak, setiap masa, setiap saat dan setiap detik tidak pernah ku lupa. Akan ku selitkan namamu dalam doaku dan setiap sujudku. Al-Fatihah untukmu imamku, Syed Umar Mokhtar," ujarnya.

Dalam pada itu, Hidayah yang kini mengusahakan kedai makanan di Sabak Bernam, Selangor juga berjanji untuk menjaga dan membimbing anak mereka menjadi anak soleh yang akan sentiasa mendoakan arwah bapanya.

"Syed Uthman Hamzah, harta yang tidak ternilai akan ku jaga dan akan ku bimbing anak kita menjadi anak yang soleh. Bila dia besar dia akan mendoakan ayah dia di syurga dan berbakti kepada ibu dan ayahmu...

"Ku akan terus kuat dan teuskan perjuangan untuk membesarkan anakku, terus mencari pahala untukmu dan kita kongsi pahala bersama-sama," tuturnya.

Untuk makluman, Hidayah dan Abam atau nama sebenarnya, Syed Umar Mokhtar Syed Mohd Redzuan, 32, melangsungkan perkahwinan di Masjid Jamek Sultan Hishamuddin, Sabak Bernam pada 8 Disember 2017.

Abam meninggal dunia akibat demam panas pada 10 Februari tahun lalu di kediamannya di Gombak, Selangor. Allahyarham meninggalkan seorang balu, Nurhidayah Mohd Ali dan anak lelaki, Syed Uthman Hamzah Al-Juffrey yang kini berusia dua tahun.

www.myartis.com / Sumber & foto: mStar & Instagram Hidayah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK DEMAM ATAU SAKIT TEKAK - AMELINA MUSYKIL HILANG SUARA

Akui musykil bagaimana boleh kehilangan suara sedangkan dia tidak mengalami masalah kesihatan seperti demam mahu pun sakit tekak, bintang Gegar Vaganza musim ke-5 (GV5), Amelina berkata selepas panik dengan apa yang berlaku, dia dibawa berjumpa doktor oleh pihak pengurusan untuk pemeriksaan lanjut.

"Demam takde, sakit tekak pun takde.. Mungkin kerana stress kot sampai suara Kaklong hilang. Kaklong ni memang manja sikit, ada je sakit nak dtg dalam waktu macam ni.

"Nasib baik manager ada terus bawa ke klinik walaupun semua dah panik," tulisnya yang berkongsi perkara tersebut menerusi akaun Instagram (IG) miliknya.

Klik untuk gambar besar

Bagaimanapun, Amelina atau nama sebenar Norazlina Amir Sharipuddin, 44, meminta agar semua mendoakan kesihatannya supaya dapat beraksi dengan baik di pentas GV5 untuk konsert ketiga, Ahad ini.

"So kesayangan semua doakan yang baik2 utk Kaklong malam Ahad ni ya. Kaklong janji akan cuba yg terbaik di pentas #GV5 #GV2018 & #SegalanyaPasti Kaklong tak kan hampakan @amelinasoul semua! ❤🙏🏻," katanya lagi.

Amelina bakal mempersembahkan lagu 'Segalanya Pasti' dendangan Aida Adil pada konsert minggu ketiga GV5 nanti (Ahad ini).

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


40 GAMBAR - KEMERIAHAN MAJLIS ULANGTAHUN PERTAMA AAISYAH

Pejam celik-pejam celik dah setahun rupanya usia anak perempuan Rozita Che Wan dan Zain Saidin yang bernama Aaisyah Dhia Rana ini.

Majlis ulangtahun pertama Aasiyah telah diadakan hari ini bertempat di White Palace, Kuala lumpur.

Klik gambar untuk size besar

Majlis yang bertemakan warna putih dan turquoise serta berkonsepkan 'Enchanted Garden' itu turut dihadiri oleh dua anak Che Ta dari perkahwinan terdahulu iaitu Ammar Effendy dan Aniq Ezzra, serta ibu saudaranya Sasha Saidin, Ayu Raudhah dan bapa saudara Zaquan Adha, serta pengarah Michael Ang.

Walaupun baru berusia setahun Aaisyah yang merupakan anak Che Ta dan Zain Saidin sudah mencipta nama sebagai model dan duta serta baru-baru ini menjadi penghias muka depan majalah Media Hiburan.

Kredit foto: The Assemble

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DOA NEELOFA MAHU PASANGAN MEMBAHAGIAKAN DIRINYA & SELURUH UMAT ISLAM DIMAKBULKAN?

"Ya Allah, berikan saya pasangan yang bukan saja boleh membahagiakan saya, tapi juga keluarga, rakan-rakan, peminat dan seluruh umat Islam. Saya sentiasa berdoa apabila saya bersama dengan pasangan itu, semua orang akan rasa bahagia," tutur pelakon dan pengacara Noor Neelofa.

Neelofa yang juga bergelar usahawan itu berkata, dia sentiasa berdoa supaya dikurniakan pasangan yang bukan hanya boleh membahagiakannya, tetapi seluruh umat Islam.

Ramai pihak menyambut baik dengan perkhabaran Neelofa dikatakan sudah dirisik pelakon dan pendakwah PU Riz, Ahad lalu. Terbaharu, akaun Instagram rasmi saluran televisyen Naura, @naurashares berkongsi semula perkongsian doa yang sering membuat bekas pengacara MeleTOP itu mengalirkan air mata.

Klik untuk gambar besar

Tanpa sedar doa yang dikongsikan kepada pengikut Naura tahun lalu itu seakan-akan dimakbulkan Allah dan dikongsikan semula di media sosial Naurashares.

Menerusi rakaman suara berdurasi 57 saat itu, Neelofa dilihat gagal menahan sebak dan sukar mengungkapkan doa yang sentiasa dipohon daripada Allah SWT.

Perkongsian Naura di Instagram sejak semalam itu menerima maklum balas positif daripada peminat yang tidak menyangka Neelofa menemui seseorang yang diimpikan selama ini.

Malah, rata-rata komen yang ditinggalkan meluahkan rasa syukur apabila pengacara itu hampir menemui pilihan hati yang terbaik untuk dirinya.

Sementara itu, Neelofa menerusi Instagram Story mengakui sukar untuk mendengar rakaman video itu kerana akan mengalirkan air mata semula: "Saya tak mampu untuk menonton video di Naura Shares. Mesti rasa nak menangis semula," tulisnya.

Terdahulu, Neelofa dikatakan sudah dirisik PU Riz atau nama sebenarnya Hariz Ismail dalam satu majlis sederhana yang berlangsung di kediaman keluarga selebriti dan ahli perniagaan itu Ahad lalu.

www.myartis.com / Sumber & foto: Harian Metro & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NASIHAT SHAMSUL GHAU GHAU

Insya Allah Sahabat..

Nanti kita Jumpa di sana yer...

Kita Mati tak bawa duit.

Kita Mati tak bawa Harta.

Kita Mati tak bawa Keluarga.

Kita Mati bawa Amal kita sahaja.

Al Fatehah utk Al Marhum Mr Os.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::